qundao/data-zh-poetry huggingface dataset:
晚承式祖侄过话心曲快甚而此赋
作者：何巩道
朝代：清
体裁：七言律诗

百尺红栏倚岸花，有人吟访夕阳斜。谈心未必情如水，飞盖何妨气似霞。帘影欲移千树柳，楼阴空噪一行鸦。偶然拈韵能成句，彩笔凭谁写碧纱。
晚晴
作者：何巩道
朝代：清
体裁：七言律诗

晚来秋思在平沙，江色犹衔几片霞。风急乱吹官舍柳，月高空听女墙鸦。罢吟未免哀词客，欲饮何因向酒家。最恨落潮声不断，尽流渔火入芦花。
晚过海怀庵
作者：何巩道
朝代：清
体裁：五言律诗

寂寂小人事，閒窗对乱流。滩声激虚壑，帆影入高楼。朋友隔生死，风尘任去留。一杯独成醉，无语向江鸥。
晚过海怀庵
作者：何巩道
朝代：清
体裁：七言律诗

谷中閒步石崚嶒，红白花开出古藤。日暮客心逢落叶，乱流人语见僧□。秋云阴锁厨间竹，渔火红烧塔里灯。谁在高楼看双瀑，西风一夜半成冰。
晚过野寺
作者：何巩道
朝代：清
体裁：七言律诗

水面初开对夕晖，曳枝松挂老僧衣。一吟冷句花都笑，独上危楼鹤尽飞。世路渐同初月曲，客心惟望晚钟微。绕湖安得千株柳，深锁人间日日扉。
暮投石子村
作者：何巩道
朝代：清
体裁：七言律诗

晚烟含树隐孤村，一水通船石有门。不见溪花开白昼，但怜渔火照青尊。悲风尽脱临厓叶，落□争啼挂树猿。便欲回舟向沧海，秋波犹恐易销魂。
暮投石子村
作者：何巩道
朝代：清

晚烟含树隐孤村，一水通船石有门。不见溪花开白昼，但怜渔火照青尊。悲风尽脱临厓叶，落□争啼挂树猿。便欲回舟向沧海，秋波犹恐易锁魂。
暮春归访西山呈华堂主人
作者：何巩道
朝代：清
体裁：七言律诗

草堂西面女墙遮，一片松窗送晚霞。学道渐知归有路，看山休叹老无家。斜阳静对吟边鹤，浅水閒开饮处花。心恋石楼成独宿，满房寒瀑月初华。
有人负我者赋可奈何歌寄之
作者：何巩道
朝代：清
体裁：古风

梦醒虚床初睡起，有怀故人伤心只。只应我命薄如霜，未必君恩轻似纸。世间薄情谁最多，只见落花随逝波。更有绵绵愁不绝，白傅当年长恨歌。时亦已征迈，事亦已蹉跎，可奈何，可奈何。
李子将以书见贻将就亲藩史金氏赋而送之
作者：何巩道
朝代：清
体裁：七言律诗

茫茫烟水世情疏，天上飞来旧友书。独卧故园如作客，远投佳句自愁余。欲寻仙洞须听犬，莫待河鲂始食鱼。一片好花春日暖，谁同携手复同车。
杜鹃花
作者：何巩道
朝代：清
体裁：七言绝句

泪血盈盈欲寄谁，一山红雨向人吹。乡心正在花开日，莫更三更听子规。
柬友人
作者：何巩道
朝代：清
体裁：七言律诗

竹床枯坐骨棱棱，闭目经时类老僧。几句好诗翻郢曲，数行新墨写吴绫。饥常绝食难争鹜，心欲凌空易放鹰。不信金锥频刺股，案头犹有昨宵灯。
桃花
作者：何巩道
朝代：清

满林红雨水边村，消尽春深漠漠云。仙洞犬声寻有路，秦时人迹到无门。芳菲日日催谁老，轻薄年年向尔论。对此春风肠已断，不须桃叶与桃根。半似晴烟半落晖，天涯今日叹春归。愁浓溪女炉边酒，梦锁渔郎水上扉。走马折枝红欲笑，倚楼回首绿初肥。多情最是新蝴蝶，尽向林梢日日飞。
桃花·其一
作者：何巩道
朝代：清
体裁：七言律诗

满林红雨水边村，消尽春深漠漠云。仙洞犬声寻有路，秦时人迹到无门。芳菲日日催谁老，轻薄年年向尔论。对此春风肠已断，不须桃叶与桃根。
桃花·其二
作者：何巩道
朝代：清
体裁：七言律诗

半似晴烟半落晖，天涯今日叹春归。愁浓溪女炉边酒，梦锁渔郎水上扉。走马折枝红欲笑，倚楼回首绿初肥。多情最是新蝴蝶，尽向林梢日日飞。
梦金陵王羽左
作者：何巩道
朝代：清
体裁：七言律诗

梦中颜色两茫然，玉面风流正妙年。劳尔远魂归夜月，为谁高咏满秋天。东流不肯乾愁泪，北斗真难挹酒泉。一载浪游何处好，乌衣门巷虎邱边。
楚中怀古
作者：何巩道
朝代：清
体裁：七言律诗

楚乡一望起离忧，烟树茫茫日夜游。千里客心随雁阵，百年幽恨入江流。巫山望断终为雨，湘水云归每及秋。无限西风吹落叶，不知王粲正登楼。
楼居
作者：何巩道
朝代：清
体裁：七言律诗

渐欲离尘不住楼，入云终日倚秋阴。经时俯仰谁同立，双眼江山只自深。天近易看朝日出，地高难禁暮蝉吟。仲宣词赋元规夜，不过登临一夕心。
次答汪鐏石
作者：何巩道
朝代：清

世事从来半似棋，惊乌长绕向南枝。轻寒已觉裘先敝，习懒真惭股未锥。萍在水边难久住，雁逢秋到忍相离。粤台自有明明月，作赋无劳宋玉悲。欲向东流问所之，十年踪迹总如斯。不堪何点归山日，正是汪伦送我时。海国上书谁为报，布衣投笔自成悲。天涯此去茫茫路，指出迷津是我师。
次答汪鐏石·其一
作者：何巩道
朝代：清
体裁：七言律诗

世事从来半似棋，惊乌长绕向南枝。轻寒已觉裘先敝，习懒真惭股未锥。萍在水边难久住，雁逢秋到忍相离。粤台自有明明月，作赋无劳宋玉悲。
次答汪鐏石·其二
作者：何巩道
朝代：清
体裁：七言律诗

欲向东流问所之，十年踪迹总如斯。不堪何点归山日，正是汪伦送我时。海国上书谁为报，布衣投笔自成悲。天涯此去茫茫路，指出迷津是我师。
次答王楚臣
作者：何巩道
朝代：清
体裁：七言律诗

何必长安始是棋，江梅吹乱向南枝。泪痕似漏传铜箭，秋绪如沙画铁锥。未借酒尊倾北海，漫劳文采照南离。新知乍见还轻别，乐莫乐兮悲莫悲。
残夜坐海门望初日
作者：何巩道
朝代：清
体裁：七言律诗

星痕灯色散平林，高坐松门向晓吟。银汉望穷千里目，金乌飞起五更心。山河有气光俱动，鱼鳖无灵影尽沉。一出扶桑天自白，不劳风雨洗凝阴。
残腊自榄回邑舟中滞雨复送式祖侄
作者：何巩道
朝代：清
体裁：五言律诗

不觉岁云暮，扁舟独自归。安能忘故里，所念在慈帏。雨气连空转，江声入梦飞。明朝春意动，池草莫相违。
残腊送式祖侄
作者：何巩道
朝代：清
体裁：七言律诗

凄凄风雨渡头人，又买轻舟出水滨。叶坠老红争送腊，草垂新绿渐知春。乱离不借文章力，飘泊难逢骨肉亲。归去敝庐梅正好，一尊村酒莫辞贫。
永夜同李祈年分赋
作者：何巩道
朝代：清
体裁：七言律诗

巷无人话有砧声，野烧痕高过水明。一日景从何处去，十年心到此中生。流星落地池光动，蜡烛移窗树影行。惆怅漫漫歌白石，牛衣双泪向谁倾。
汉祖
作者：何巩道
朝代：清
体裁：七言绝句

隆准峨峨徒步起，双手纵横秦鹿死。独有金戈据海滨，云是青州贵公子。
江上别李祈年
作者：何巩道
朝代：清
体裁：五言律诗

谷饮未终日，复为江海人。愁知芳草远，閒觉白鸥亲。独往听流水，馀生惜暮春。明朝衣上泪，同作别时新。
江上送汪鐏石
作者：何巩道
朝代：清
体裁：七言律诗

思归买得片帆轻，烟树苍茫雨后晴。路似浮名终有尽，心同流水自相生。上书世共嗟年少，问道吾将属老成。从此蔽庐甘寂寞，野人羞作庙中牲。
江行寄汪鐏石
作者：何巩道
朝代：清
体裁：七言律诗

帆影随波拍远天，独行又复恨新篇。词人本善操牛耳，孺子宁甘执马鞭。江叶得风闻自语，岸梅将雪冷相怜。欲持一夜孤舟梦，归拜庞公卧榻前。
江门道中
作者：何巩道
朝代：清
体裁：七言律诗

晓行不觉客途赊，路入烟村背郭斜。朝日未升天似水，残霜犹湿叶如花。城低秋草遥吹角，树拂疏星乱起鸦。辛苦马蹄三十里，浮生何处更思家。
江静白来游吾粤借榻僧舍以诗见贻赋此为答
作者：何巩道
朝代：清
体裁：七言律诗

僧庵栖久谢黄埃，况是江东旧有才。千里登临王粲恨，暮年词赋子山哀。一床磬冷空寮月，半夜衣香满院梅。如此风流应独赏，老成犹复念寒灰。
汪鐏石席上出巩二诗吴门王楚臣见而和之巩自以为粤风吴人和而为吴风遂以吴风答之
作者：何巩道
朝代：清

客梦纷纷碎似棋，两崖明月照空枝。久藏社下终为鼠，暂处囊中亦是锥。骨类虞翻难得媚，魂非倩女却能离。清平乐府无人奏，只遣笳声特地悲。舟路茫茫昧所之，海滨宁肯老于斯。只缘流落频回首，莫叹英雄不识时。局外寸心从古冷，镜中双眼为谁悲。老人圮上相期后，始信留侯亦有师。
汪鐏石席上出巩二诗吴门王楚臣见而和之巩自以为粤风吴人和而为吴风遂以吴风答之·其一
作者：何巩道
朝代：清
体裁：七言律诗

客梦纷纷碎似棋，两崖明月照空枝。久藏社下终为鼠，暂处囊中亦是锥。骨类虞翻难得媚，魂非倩女却能离。清平乐府无人奏，只遣笳声特地悲。
汪鐏石席上出巩二诗吴门王楚臣见而和之巩自以为粤风吴人和而为吴风遂以吴风答之·其二
作者：何巩道
朝代：清
体裁：七言律诗

舟路茫茫昧所之，海滨宁肯老于斯。只缘流落频回首，莫叹英雄不识时。局外寸心从古冷，镜中双眼为谁悲。老人圮上相期后，始信留侯亦有师。
沛中怀古
作者：何巩道
朝代：清
体裁：七言律诗

离离烟树夕阳红，立马徘徊识沛中。不见帝图阶尺土，但闻云气在高空。路边鸡犬知新市，地下韩彭泣大风。今日江山零落尽，酒徒犹自论英雄。
泊甘竹滩上
作者：何巩道
朝代：清
体裁：七言律诗

三月春寒似岁寒，片帆何事宿层滩。打篷数点惊疏雨，入梦千声叹急湍。蓑影渐同衰鬓乱，灯花空对壮心残。渔郎飘泊君休笑，渭水桐江总钓竿。
游青琅园
作者：何巩道
朝代：清
体裁：七言律诗

春光多半绿杨堤，出郭寻春野寺西。涧水近通池水碧，粉墙斜接女墙低。讲经声细鱼初出，施食行迟鸟自啼。游客欲留僧不语，暮云斜日总凄凄。
湖上
作者：何巩道
朝代：清
体裁：五言律诗

水照湖心鹤，风吹石畔莲。渺瀰谁复到，形影但相怜。树送千家雨，天浮一片田。红菱如可采，为借女郎船。
湖上白莲十首
作者：何巩道
朝代：清

家住江南杜若洲，枯荣都付水中流。独将碧眼看炎帝，肯把冰心赠素秋。歌舞一场湖上恨，丹青千古画中愁。西施莫漫娇红粉，清白唯应属海鸥。亭亭玉立倚阑干，脂粉全消水殿寒。五月忽成银世界，十年长抱雪心肝。何须相府繁华曲，请认麻姑寂寞坛。我已洁身尘外去，任人空说色堪餐。天空明月水澄澄，独立沧洲思不胜。择地但寻湖是国，避人偏与鹤为朋。消除炎气清如许，历尽波涛志倍增。借问若耶溪畔女，红尘今堕几多层。尽日湘江捲画帘，清歌应拟雪梅兼。生成水国能禁火，高卧冰盘不受炎。天地有情容我老，水云无恙许惟添。素心近得渔翁识，明月清江梦若恬。阅尽繁华不可招，却从炎夏出寒潮。世间烟火何曾到，眼底尘埃已尽消。公子莫歌金缕曲，美人休放木兰桡。生平直骨沧海里，肯向朱门学折腰。太液承恩妒宠时，君王总是爱胭脂。宁知玉井千株雪，笑尽金黄一局棋。人世几何沧海老，繁华无定落花时。可归太华峰头去，波浪于今在海涯。玉写冰姿雪写神，悠悠云水一閒身。湘娥瑶瑟调皆冷，鲛客明珠数未匀。自泛烟波常独往，谁怜鸥鹭欲相亲。年来旧社多零落，才入东林问主人。谁与众芳说是非，百年踪迹钓鱼矶。玉簪错认嫦娥赠，环佩分明洛女归。无梦不曾离水殿，有情偏爱绕书帷。孤根带得瑶池种，不向人间乞紫衣。自泛西湖户不扃，閒从烟水赏俜停。赋残明月头堪白，呼遍澄江梦已醒。艳色未投金紫客，苦心终老水云亭。秋风转眼炎凉态，莫近花田傍素馨。蒹葭何复赋苍苍，种玉花开玉一堂。金采亦能传太素，淡云依旧拥孤芳。雌黄口里从今说，红紫场中只自忙。何似沧洲思洗耳，清风吹遍五湖香。
湖上白莲十首·其一
作者：何巩道
朝代：清
体裁：七言律诗

家住江南杜若洲，枯荣都付水中流。独将碧眼看炎帝，肯把冰心赠素秋。歌舞一场湖上恨，丹青千古画中愁。西施莫漫娇红粉，清白唯应属海鸥。
湖上白莲十首·其七
作者：何巩道
朝代：清
体裁：七言律诗

玉写冰姿雪写神，悠悠云水一閒身。湘娥瑶瑟调皆冷，鲛客明珠数未匀。自泛烟波常独往，谁怜鸥鹭欲相亲。年来旧社多零落，才入东林问主人。
湖上白莲十首·其三
作者：何巩道
朝代：清
体裁：七言律诗

天空明月水澄澄，独立沧洲思不胜。择地但寻湖是国，避人偏与鹤为朋。消除炎气清如许，历尽波涛志倍增。借问若耶溪畔女，红尘今堕几多层。
湖上白莲十首·其九
作者：何巩道
朝代：清
体裁：七言律诗

自泛西湖户不扃，閒从烟水赏俜停。赋残明月头堪白，呼遍澄江梦已醒。艳色未投金紫客，苦心终老水云亭。秋风转眼炎凉态，莫近花田傍素馨。
湖上白莲十首·其二
作者：何巩道
朝代：清
体裁：七言律诗

亭亭玉立倚阑干，脂粉全消水殿寒。五月忽成银世界，十年长抱雪心肝。何须相府繁华曲，请认麻姑寂寞坛。我已洁身尘外去，任人空说色堪餐。
湖上白莲十首·其五
作者：何巩道
朝代：清
体裁：七言律诗

阅尽繁华不可招，却从炎夏出寒潮。世间烟火何曾到，眼底尘埃已尽消。公子莫歌金缕曲，美人休放木兰桡。生平直骨沧海里，肯向朱门学折腰。
湖上白莲十首·其八
作者：何巩道
朝代：清
体裁：七言律诗

谁与众芳说是非，百年踪迹钓鱼矶。玉簪错认嫦娥赠，环佩分明洛女归。无梦不曾离水殿，有情偏爱绕书帷。孤根带得瑶池种，不向人间乞紫衣。
湖上白莲十首·其六
作者：何巩道
朝代：清
体裁：七言律诗

太液承恩妒宠时，君王总是爱胭脂。宁知玉井千株雪，笑尽金黄一局棋。人世几何沧海老，繁华无定落花时。可归太华峰头去，波浪于今在海涯。
湖上白莲十首·其十
作者：何巩道
朝代：清
体裁：七言律诗

蒹葭何复赋苍苍，种玉花开玉一堂。金采亦能传太素，淡云依旧拥孤芳。雌黄口里从今说，红紫场中只自忙。何似沧洲思洗耳，清风吹遍五湖香。
湖上白莲十首·其四
作者：何巩道
朝代：清
体裁：七言律诗

尽日湘江捲画帘，清歌应拟雪梅兼。生成水国能禁火，高卧冰盘不受炎。天地有情容我老，水云无恙许惟添。素心近得渔翁识，明月清江梦若恬。
溪上
作者：何巩道
朝代：清
体裁：五言律诗

青溪青几许，花木自滃然。影静群鱼聚，心閒独鹭眠。日沉归钓艇，月出散人烟。换得村醪醉，时鱼是酒钱。
溪上偶成
作者：何巩道
朝代：清
体裁：七言律诗

独向回塘坐月明，萧然江雨送秋声。绿窗逼水衣初冷，一叶辞枝鸟亦惊。孤客梦魂闻铁马，邻人心绪托银筝。红蕖落尽蒹葭折，惟有寒潮不肯平。
溪月
作者：何巩道
朝代：清
体裁：七言律诗

海月初生欲暮时，绕栏长咏故人诗。一鹊当林出溪暖，群鱼向浪□□吹。残酒得风难久醉，病容临水易先知。红亭自是多帘幕，莫怪清光入户迟。
滞雨有怀李远及
作者：何巩道
朝代：清
体裁：七言律诗

凄凄寒雨滞孤城，却望仙舟寄此情。不厌众人訾大雅，为怜吾友信平生。树留数叶蝉争噪，沼散群鱼鹤独行。绿酒在尊心在酒，愿随沧海向东倾。
滩上
作者：何巩道
朝代：清
体裁：七言律诗

云在高天月在波，两层清影照长河。重来烟树情何限，独宿孤篷恨自多。万丈落星惊角枕，数声流水冷轻罗。临风欲咏心先折，空绕渔舟夜听歌。
滩上送元子业师还端州旅舍
作者：何巩道
朝代：清
体裁：七言律诗

满山斜日海门开，送客寒滩水尽哀。残腊易生摇落思，旅途难把别离杯。帆移雪月鸡声早，路绕梅花马首回。闻道彼都禾黍冷，不胜惆怅望崧台。
燕京怀古
作者：何巩道
朝代：清
体裁：七言律诗

离离宫阙古消磨，十里黄云日入河。见雪渐怜南国远，闻笳方觉北人多。千金易致燕台骏，一去难听易水歌。惟有年年名利客，帝城头白尚蹉跎。
独立
作者：何巩道
朝代：清
体裁：五言律诗

急风禾黍暮，独立向斜阳。水远归帆白，山明落叶黄。潘生霜染鬓，屈子泪沾裳。淹滞何为者，临岐空自伤。
甘竹滩口占
作者：何巩道
朝代：清
体裁：五言律诗

步月出滩上，夜归人语稀。竹风喧一巷，萤火候双扉。独赏兴逾远，冷吟声渐微。几时卧空谷，终日抱金徽。
生日答朱监师
作者：何巩道
朝代：清
体裁：七言律诗

归卧穷郊早闭门，故人书札远相存。无成犬马徒加齿，在恨君亲未报恩。屋角落梅催腊酒，城头吹笛绕吟魂。阳回若许寒灰待，从此端居奉至言。
甲辰守岁
作者：何巩道
朝代：清
体裁：七言律诗

摇落天涯七尺身，腊残犹作旅途人。百年有尽青山老，十日无归白发新。银烛影寒风寂历，野梅香冷雪逡巡。含情未尽杯中酒，海国辰鸡已报春。
病后得杨髯龙书却寄
作者：何巩道
朝代：清
体裁：七言律诗

离乱交游散似云，武陵犹有故将军。书从白雁来千里，人比黄花瘦十分。粤海波涛寒处起，楚天风雨梦中闻。廿年乞食同怜病，一捻吴箫便忆君。
登中峰塔
作者：何巩道
朝代：清
体裁：七言律诗

凭高竟日对斜曛，一片乡心在白云。绕寺磬从天际入，向城帆到水中分。窗开山色层层见，地抱江声处处闻。便欲忘忧共杯酒，不堪明发更离群。
登古冈城东山
作者：何巩道
朝代：清
体裁：七言律诗

兀立东城感慨存，萧萧遗垒望荒原。河山不改空留恨，部曲无归莫返魂。日暗树烟迷石涧，水摇云气照江门。人生最苦轻离别，明月孤帆归远村。
登平湖阁
作者：何巩道
朝代：清
体裁：七言律诗

人烟乱后半穷荒，湖上登楼见一方。路合烧痕溪草黑，窗分斜照县山黄。叶当秋落心先觉，水自天来梦更长。四海茫茫身未老，胜游难得在他乡。
登阅江楼
作者：何巩道
朝代：清
体裁：七言律诗

一上江楼忆往年，他洲风物晚凄然。春归尽见千家草，路古长通两粤船。西日落山光射海，东流穿峡势从天。伤心更有空宫树，花落黄昏叫杜鹃。
白兔
作者：何巩道
朝代：清
体裁：五言律诗

秋斋双白兔，入草更分明。暂得辞鹰击，何由倚月生。眼光看世态，耳薄笑人情。愿早营三窟，无贻走狗烹。
白燕
作者：何巩道
朝代：清
体裁：七言律诗

一点轻绡暮影微，银塘水镜藕争肥。应无雪片晴时落，岂有梨花夏日飞。山下独怜和氏璧，寰中谁着邺侯衣。十年王谢头如鹤，又共寻常百姓归。
白石道中
作者：何巩道
朝代：清
体裁：七言律诗

乱后辞家及暮春，萧萧行李出江滨。桃花雨暗烟村路，杨柳风寒野渡人。流水有情时自绕，碧山无主转相亲。廿年尘世三蒙难，一度穷途一怆神。
白鸥
作者：何巩道
朝代：清
体裁：七言律诗

点点沙鸥入望微，客心寥落共依依。每怜弱羽因风起，最惜同群杂雪飞。渔父自应同订约，世人谁可学忘机。落花踪迹随流水，似得烟波去复归。
百合花
作者：何巩道
朝代：清
体裁：七言律诗

疏帘草绿意方閒，偶得名花坐对间。清似高人还静女，逸如秋水与春山。珊瑚低挂摇冰茧，蝴蝶双飞弄玉环。倚醉夜深香冉冉，不知明月照柴关。
石岐道中
作者：何巩道
朝代：清
体裁：五言律诗

策马行秋坂，遥风起夕埃。山花临洞笑，江水向厓哀。饥獭冲波没，昏鸦背日来。忽逢村社散，一叟赠馀杯。
石湖送伍氏兄弟归羊城二首
作者：何巩道
朝代：清

山中馀酒尚留卮，便纵乡心出水湄。风拂一双相逐燕，林抛三百未残棋。路迷芳草花飞处，树掩微阳雨细时。身卧旅途长送客，海门今夜忆归期。停舟心爱早潮迟，候得潮生恨别离。江路计来无一日，旅魂消尽已多时。桥头宿酒醺菱叶，湖面低帆拂荔枝。风景难忘回首处，红云天上写新诗。
石湖送伍氏兄弟归羊城二首·其一
作者：何巩道
朝代：清
体裁：七言律诗

山中馀酒尚留卮，便纵乡心出水湄。风拂一双相逐燕，林抛三百未残棋。路迷芳草花飞处，树掩微阳雨细时。身卧旅途长送客，海门今夜忆归期。
石湖送伍氏兄弟归羊城二首·其二
作者：何巩道
朝代：清
体裁：七言律诗

停舟心爱早潮迟，候得潮生恨别离。江路计来无一日，旅魂消尽已多时。桥头宿酒醺菱叶，湖面低帆拂荔枝。风景难忘回首处，红云天上写新诗。
石龙道中怀黔南王楚臣
作者：何巩道
朝代：清
体裁：七言律诗

落尽莲衣叶尚香，秋衫骑马过横塘。孤烟入涧泉皆绿，野日衔山树半黄。衰草不劳遮客路，哀笳谁遣断人肠。此时何处投知己，只是吟诗寄夜郎。
砚池
作者：何巩道
朝代：清
体裁：七言绝句

砚边点笔水涵清，宿墨留痕欲化冰。更有胆瓶花片落，残红飞上几多层。
破窗漏月有怀梁药亭
作者：何巩道
朝代：清
体裁：七言律诗

纸窗寂寂傍寒林，却有蛾眉向此寻。夜已三更谁得到，路无一线亦相寻。吟成冷入当帷影，酒醒光从满地心。不待屋梁看月照，故人颜色自情深。
秋亭晨起
作者：何巩道
朝代：清
体裁：七言律诗

宿雨初晴日未红，冷吟声在落花中。云皆近海终为水，叶已辞枝只任风。晚径祇教僧独到，秋心先与客心同。临池一鹤亭亭立，似有微情到碧空。
秋吟
作者：何巩道
朝代：清
体裁：七言律诗

数声芦管一声蝉，对此谁能不惘然。吟罢树头开木笔，贫来花下落金钱。瀑流倒泻松门雨，月晕横生雁路烟。一角红帘长不捲，九回肠断四垂天。
秋吟
作者：何巩道
朝代：清
体裁：七言律诗

隔竹西风送暮蝉，潇潇疏雨意茫然。数茎白发添诗债，七尺青藜挂酒钱。地静野鸥长点水，日斜村柳自生烟。交游十载凋零尽，独有遗民侣葛天。
秋吟和李子将
作者：何巩道
朝代：清
体裁：七言律诗

月朏西生水绕东，销魂人倚夕阳中。虫声夜夜依黄叶，雁字年年望碧空。竹掩石庵僧面绿，花垂村外女裙红。旧游散尽围棋兴，杖履无因访谢公。
秋夕
作者：何巩道
朝代：清
体裁：七言律诗

水畔新秋意寂寥，忽闻渔艇有吹箫。村歌尽绕黄茅出，客恨难从白日销。田舍黍苗低送雨，酒家篱落曲通潮。旧游曾忆当年事，一夜寒灯只自挑。
秋夜
作者：何巩道
朝代：清
体裁：七言律诗

独绕阑干夜半行，绵绵愁思静中生。永怀朋好知谁在，忽数年光只自惊。雨气远来林叶动，电痕横走纸窗明。羁人正苦心如捣，况复寒宵感物情。
秋夜寄黄龙山
作者：何巩道
朝代：清
体裁：七言律诗

雨来何处最凄清，飒飒芭蕉枕上声。薄醉有心怜夜半，微吟无计候天明。吹开树色鸦争起，露出波光月忽生。莫怪所思惆怅久，难忘从古是交情。
秋归
作者：何巩道
朝代：清
体裁：七言律诗

久向朱明上钓船，一归池馆有秋烟。临风野鹤白相笑，过雨墙花红可怜。引镜渐伤今日老，拥书惟叹古人贤。荆妻却肯亲提瓮，不为家贫薄□宣。
秋思二首
作者：何巩道
朝代：清

四望秋光独抚膺，无穷衰草汉家陵。苍梧万里人何去，湘水千秋怨不胜。苑废但看麋鹿过，台荒空见牧童登。故侯久作乘槎客，莫向江鸥说替兴。忆昔孤征羽檄飞，老臣憔悴愿多违。徒令皓首泉台远，无复黄冠旧里归。第宅久辞春社燕，子孙难守故山薇。南陔欲咏伤怀抱，十载逢秋泪满衣。
秋思二首·其一
作者：何巩道
朝代：清
体裁：七言律诗

四望秋光独抚膺，无穷衰草汉家陵。苍梧万里人何去，湘水千秋怨不胜。苑废但看麋鹿过，台荒空见牧童登。故侯久作乘槎客，莫向江鸥说替兴。
秋思二首·其二
作者：何巩道
朝代：清
体裁：七言律诗

忆昔孤征羽檄飞，老臣憔悴愿多违。徒令皓首泉台远，无复黄冠旧里归。第宅久辞春社燕，子孙难守故山薇。南陔欲咏伤怀抱，十载逢秋泪满衣。
秋情
作者：何巩道
朝代：清
体裁：七言律诗

细雨江干悄自惊，旅途无限早秋情。非关食尽饥元亮，只为多愁渴马卿。吟罢老松飞宿鹤，灯残孤幕坠流萤。微名久被阴符误，且对青尊调酒兵。
秋日偶成
作者：何巩道
朝代：清
体裁：七言律诗

秋柳无丝欲罢吹，隔湖依旧见帘垂。一堤月出独寻梦，千树叶飞谁写诗。风射城墙惊断角，瀑临书案洗残棋。不须更向桥头立，江蓼花红落满池。
秋日区天官招过僧舍
作者：何巩道
朝代：清
体裁：七言律诗

轻寒吹雨入罘罳，病客心孤对佛时。野竹过墙苔色暗，落花填涧瀑声迟。梦回断磬何人醒，影认高竿此地知。犹有白莲香未谢，与君吟向远公池。
秋日同梁寒塘诸友泛舟甘溪
作者：何巩道
朝代：清
体裁：七言律诗

秋风孤客思依依，閒逐渔舟出钓矶。映水麦阴人独立，隔花山色鸟双飞。雪藏塔影晴时见，路入村烟暗里归。惆怅旧游零落尽，独含杯酒向斜晖。
秋日宿僧舍
作者：何巩道
朝代：清
体裁：七言律诗

雾散空林雨自收，寻僧尽日上西楼。栖心对佛难成寐，傲骨临风易感秋。贝叶经霜翻讲席，砧声随月过城头。几回欲把吴钩舞，侧耳荒鸡四五筹。
秋日寄怀
作者：何巩道
朝代：清
体裁：七言律诗

平林萧瑟雨初收，兀兀犹披五月裘。一纸新诗吹到手，数声长叹立当楼。独堂风细帘初捲，别浦潮生水自流。好景不逢吟者共，鹤孤松老负高秋。
秋日寄苍梧隐居
作者：何巩道
朝代：清
体裁：七言律诗

故人千里梦悠悠，落叶寒砧两处秋。旧里江山空寂寞，旅途风雪莫淹留。鸡声枕上收残月，海气窗前动远舟。闻道邻人解吹笛，山阳哀调不胜愁。
秋日李远及偕侄东宛过访山堂即别
作者：何巩道
朝代：清
体裁：七言律诗

二阮同行入竹林，野人门巷正秋阴。不嫌酒薄篱边买，忽觉花香风际寻。半日车骑淹陋室，十年心事上孤琴。欲知别后愁如许，今夜归潮问浅深。
秋日访李东苑高斋
作者：何巩道
朝代：清
体裁：七言律诗

欲暮群乌便解飞，水边人影候柴扉。立当湖岸情先往，卧向松窗意自微。乱叶坠霜寒树瘦，断云填壑晚峰肥。不劳洞口花相笑，日日寻君醉始归。
秋日过马少府署中访吴门胡玉心留酌分赋
作者：何巩道
朝代：清
体裁：七言律诗

凉秋偏得坐春风，鼎足高谈各自雄。小试渐知成美锦，大烹何意及雕虫。窗开晚霭光添绿，杯对斜阳色借红。醉却座中吴市客，独将残恨唱江东。
秋日集高氏园亭
作者：何巩道
朝代：清
体裁：七言律诗

偏从斋日避林僧，寻得红栏此地凭。郊外园亭閒便到，诗中情性暗相增。穿篱鸟踏风边叶，照水花缠井上藤。聚散无常君莫叹，乱离曾见谷为陵。
秋海棠
作者：何巩道
朝代：清
体裁：七言律诗

悲秋不觉住他乡，知有幽花在草堂。酒力渐沉残醉梦，粉痕初换淡红妆。无言对雨犹含恨，有色临风不借香。肠断文君正新寡，当垆偏向马卿傍。
秋湘堂偶成
作者：何巩道
朝代：清
体裁：七言律诗

天空斜月入檐低，屋里窗开尽对溪。一地晚花留蝶宿，数枝秋柳罢莺啼。乞诗稚子痴相问，送酒渔郎老自携。试上孤篷共吟赏，芙蓉红满相公堤。
秋阴过李子将溪野漫赋
作者：何巩道
朝代：清
体裁：七言律诗

万竹迎风晚自吞，石榴残雨绿溪痕。掩书谁与谈天下，结屋吾将归故园。虫绕曲栏吟露草，鸦翻斜日起烟村。桥头便是红尘路，生计惟应早杜门。
种梅
作者：何巩道
朝代：清
体裁：七言律诗

数树江梅花未香，雪晴移得上归航。与僧尽日临溪水，骑马何人踏夕阳。吹断冻云沉野渡，吟残初月闭閒房。孤根一别江南路，又抱寒冰怨夜长。
种秫
作者：何巩道
朝代：清
体裁：七言绝句

种秫劳劳别一区，只缘沽酒费提壶。家人莫败先生兴，自□从今是酒徒。
种花
作者：何巩道
朝代：清
体裁：七言绝句

东风吹起满林春，半里浓香十里尘。但得花开人便醉，不知谁是种花人。
种药
作者：何巩道
朝代：清
体裁：七言绝句

未老当为多病人，南园十亩寄閒身。药苗乞得殷勤种，莫遣愁催白发新。
种菜
作者：何巩道
朝代：清
体裁：七言绝句

行尽清溪到敝庐，绕篱黄蝶半畦蔬。频年学圃休相笑，千古英雄亦荷锄。
立春前一日集李东苑新第分赋
作者：何巩道
朝代：清
体裁：七言律诗

好花新占上林枝，正是春风欲暖时。窗对碧帘沽酒易，树喧黄鸟得诗迟。陈思不愧称公子，文举从他唤大儿。数向竹林寻二阮，相知心始是相知。
端州寄李远及
作者：何巩道
朝代：清

薄醉忤君子，从今却酒卮。自惭曾骂坐，不敢更餔？。挥手各行役，临风谁赋诗。数逢明月满，方信别多时。
端州寄李远及
作者：何巩道
朝代：清
体裁：五言律诗

薄醉忤君子，从今却酒卮。自惭曾骂坐，不敢更餔�。挥手各行役，临风谁赋诗。数逢明月满，方信别多时。
笔
作者：何巩道
朝代：清
体裁：七言绝句

江郎开罢梦中花，又向高天吐紫霞。记得木兰僧院日，微吟题在碧窗纱。
答辅昙上人
作者：何巩道
朝代：清
体裁：五言律诗

空江望千里，潮落得双鳞。知尔归匡岳，秋魂悔入闽。赋皆哀寡妇，诗亦念劳人。未敢寻深隐，高堂尚有亲。
答郑庞将
作者：何巩道
朝代：清
体裁：七言律诗

两不相逢各自疑，小楼深雨得新诗。要知冷句吟灯处，正是遥情入酒时。琴在风前成曲易，燕从春后拂帘迟。一城岂隔蓬山远，却恨昏钟似子规。
红亭
作者：何巩道
朝代：清
体裁：七言律诗

锦袍沉醉奏清平，今日孤吟卧海城。折柳每怜春二月，闻鹃方觉夜三更。琴知风急弦先动，蝶采花多□渐成。不用更听何满子，暗啼红泪亦闻声。
红莲
作者：何巩道
朝代：清
体裁：七言律诗

水面微波绉碧澜，亭亭捧出赤瑛盆。色娇桃蕊霞千片，瓣惹榴花火数竿。艳影每生菩萨座，浓香新上道人冠。更怜不染根原净，莫共秋江红蓼看。
罗专城罢官东粤与余舍相依穷愁著书颇称同病余家在香山将浮海而归赋此留别
作者：何巩道
朝代：清
体裁：七言律诗

马上将军耽左传，天涯公子怨离骚。穷渊终作齐飞剑，别泪先沾旧战袍。一寸心孤闻铁笛，九回肠断走银涛。他时若对梅花咏，忆尔扬州古法曹。
罗浮蝶
作者：何巩道
朝代：清
体裁：七言律诗

风吹双蝶引柴扉，绕尽疏帘恋落晖。香梦尚酣千日酒，綵云新剪五铢衣。养成金粉随花落，写入罗裙满镜飞。回首朱明天上路，飘零同是未曾归。
羊城归日汪王二君复以首韵赠别走笔再答汪鐏石
作者：何巩道
朝代：清
体裁：七言律诗

梦里曾陪别墅棋，觉来残月满高枝。久闻说法头争点，翻恨多言舌似锥。无路自伤狂阮籍，有心难托老要离。明朝又挂孤帆去，水不萧萧歌亦悲。
老龙道中
作者：何巩道
朝代：清
体裁：七言律诗

露寒犹着旧缁衣，无限秋心对夕晖。绿酒几家能醉客，青山何处不思归。鹰迎风势空中立，叶避霜威暗里飞。一触物情生浩叹，故园零落故人稀。
聋翁
作者：何巩道
朝代：清
体裁：五言律诗

道穷双耳塞，心灭万愁平。独见寒柯落，谁知秋吹生。忘言安所托，含笑若为情。何必临流洗，尘缘久已清。
胭脂花
作者：何巩道
朝代：清
体裁：七言律诗

偶托孤根在百蛮，夕阳疏影一时殷。新妆近水低如诉，密叶临窗静可扳。落照晚添宫井色，流痕遥点铁骑班。汉家坐失山阴后，不独青闺尽减颜。
腊月十四夜将归复宿江楼
作者：何巩道
朝代：清
体裁：五言律诗

未得理归棹，还栖江上楼。钟疏遥隔水，寒浅尚疑秋。月色从今满，江声自古流。夜乌啼不住，知是宿城头。
自蒙园醉归
作者：何巩道
朝代：清
体裁：七言律诗

暮城挝鼓忽阗阗，飞上归鞍故失鞭。穿尽柳过官路口，吟成诗隔女墙边。花开只合连宵赏，月好何曾两夜圆。不信到家醒未得，酒痕犹在袖中笺。
自赠
作者：何巩道
朝代：清
体裁：七言律诗

倚赤阑干十二时，骨棱棱为性耽诗。境将似梦风吹磬，心欲成灰月到池。谷答瀑声猿共听，水呈蓑影鹤相疑。不须更向君平卜，半世穷通早自知。
舍弟归香山
作者：何巩道
朝代：清
体裁：七言律诗

年来姜被正关情，忽有扁舟到海城。多谢惠连酬好梦，却惭骠骑负虚名。春风绕砌萦萱草，细雨当檐吐紫荆。汝寄侯门余牖下，肯令书剑两无成。
舟上作
作者：何巩道
朝代：清
体裁：七言律诗

峡水牵情去复斜，江痕山影两相遮。白浮舟路怜沙鸟，红落蓬窗觉岸花。远寺钟声沉野日，断桥松色锁微霞。旧游到此空惆怅，一片幽晖叫暮鸦。
舟中寄汪鐏石
作者：何巩道
朝代：清
体裁：七言律诗

悠悠归思别时兴，报有新潮急欲乘。雨入驿楼凉醒酒，风吹鱼舸暗飘灯。波随白浪浮千里，心对红尘隔一层。生计未成怀老友，肝肠须鬓总如冰。
舟发珠江
作者：何巩道
朝代：清
体裁：七言律诗

树散朝烟认始真，轻舟初出粤江滨。水边易动孤吟兴，乱后长为独往人。山气有光云似翼，海风无力浪如鳞。倦游欲向沧洲老，渔父沙鸥日日亲。
舟发碧鉴寄刘汉臣
作者：何巩道
朝代：清
体裁：七言律诗

竟似山阴雪夜船，有怀安道却徒然。登楼尚滞艰难日，投笔徒悲壮盛年。潮势远吞孤鹤岸，笛声高遍晚鸦天。几家村店沉吟处，又向舟师索酒钱。
舟夜
作者：何巩道
朝代：清
体裁：五言律诗

暮烟迷柳岸，息棹听潮归。几点渔人火，分侵海寺扉。月迟鸥路暝，城远角声微。危坐秋风起，新寒上袷衣。
舟夜
作者：何巩道
朝代：清
体裁：七言律诗

江灯忽向老渔分，照见潮生远处闻。独鸟半天啼到水，馀霞终夜散为云。楼遮海气昏钟乱，树报秋声落叶纷。西舫有人歌白苧，寄将红泪赠罗裙。
舟归
作者：何巩道
朝代：清
体裁：五言律诗

他乡淹滞客，廿载未言还。一夕闻潮信，心先到故山。家园即咫尺，父执在其间。复有忘年好，开尊一解颜。
舟晓
作者：何巩道
朝代：清
体裁：五言律诗

水面烟初歛，西风吹素涛。篷疏横日到，云尽四天高。海阔帆疑缓，人閒梦转劳。满江秋思好，休整更牢骚。
舟次峡山
作者：何巩道
朝代：清
体裁：七言律诗

岸落棠梨鸟落藤，烧痕明灭小人登。僧钟远隔云边树，江路斜窥峡里灯。绝涧得风长响瀑，阴崖无日久留冰。茫茫不见同来棹，月阻诸峰夜始升。
舟次故里山下
作者：何巩道
朝代：清
体裁：七言律诗

望见家山未到家，客愁依旧满天涯。青尊倾尽诗难写，绿水流多鬓易华。鹤避渔蓑过别浦，雨催秧鼓急平沙。村烟不似秦人隐，谁种桃溪十里花。
舟次新塘
作者：何巩道
朝代：清
体裁：七言律诗

树知潮起渐生风，海上斜阳分外红。蚬艇一群围稚子，蔗田十亩住蓑翁。云边觅路山当岸，波底观心月在空。一日离家情已切，古人何事到辽东。
舟次虎门
作者：何巩道
朝代：清
体裁：七言律诗

不待推篷已怆然，舟师云是虎头门。人烟灭尽看如梦，番舶相衔望似村。风雨急来吹大块，鱼龙横去动中原。浮萍一点飘无定，何处容人更托根。
舟泊石湖寄梁容若
作者：何巩道
朝代：清
体裁：七言律诗

一宿西山复放船，旧游曾记野塘边。燕雏学语将飞日，萱草忘忧未老年。帘薄竹床朝见月，地寒松叶尽生烟。今来不得同杯酒，空隔梅花望远天。
舟经甘滩旧隐
作者：何巩道
朝代：清
体裁：七言律诗

十年避迹此求安，今日秋山海上看。舟路不停寒树色，客心犹恋旧渔竿。人当渐老愁先易，地是曾游别更难。莫笑雁声南北入，此身常带远游冠。
舟行
作者：何巩道
朝代：清
体裁：五言律诗

风悬帆势急，岸走远行人。白波横江破，青山转盼亲。往来空世事，飘泊纵吟身。欲遂浮家计，江干有钓纶。
范湖口号三首
作者：何巩道
朝代：清

日光无路射花阴，一片蝉声几处吟。水照槛边垂柳乱，风行衣上落花深。欲谈往事难辞酒，肯写幽情只有琴。借问爱閒何处买，比来分得白鸥心。压帘蕉叶入窗花，尽向轻风弄日斜。心到寂时长似客，地逢幽处即为家。山阴树色停高阁，江静潮痕画晚沙。笑倚竹门看月上，数声江树万重鸦。枉种荷花满野塘，出门天地正苍茫。捲帘每忆风前影，对酒惟闻雨后香。松柏绕山飞远瀑，楼台沉水浸斜阳。凄凄何处吹邻笛，嵇吕凋零益自伤。
范湖口号三首·其一
作者：何巩道
朝代：清
体裁：七言律诗

日光无路射花阴，一片蝉声几处吟。水照槛边垂柳乱，风行衣上落花深。欲谈往事难辞酒，肯写幽情只有琴。借问爱閒何处买，比来分得白鸥心。
范湖口号三首·其三
作者：何巩道
朝代：清
体裁：七言律诗

枉种荷花满野塘，出门天地正苍茫。捲帘每忆风前影，对酒惟闻雨后香。松柏绕山飞远瀑，楼台沉水浸斜阳。凄凄何处吹邻笛，嵇吕凋零益自伤。
范湖口号三首·其二
作者：何巩道
朝代：清
体裁：七言律诗

压帘蕉叶入窗花，尽向轻风弄日斜。心到寂时长似客，地逢幽处即为家。山阴树色停高阁，江静潮痕画晚沙。笑倚竹门看月上，数声江树万重鸦。
草阁二首
作者：何巩道
朝代：清

芙蓉七十二，草阁倦游人。高枕生涯定，横琴至性纯。俯窗秋树静，倚槛晚霞新。谁共前坡路，樵夫与隔邻。草阁绝嚣尘，秋荷亚槛新。四窗呈远岫，一水隔伊人。深称爱閒僻，那惭守拙贫。前村有林叟，巾策合来频。
草阁二首·其一
作者：何巩道
朝代：清
体裁：五言律诗

芙蓉七十二，草阁倦游人。高枕生涯定，横琴至性纯。俯窗秋树静，倚槛晚霞新。谁共前坡路，樵夫与隔邻。
草阁二首·其二
作者：何巩道
朝代：清
体裁：五言律诗

草阁绝嚣尘，秋荷亚槛新。四窗呈远岫，一水隔伊人。深称爱閒僻，那惭守拙贫。前村有林叟，巾策合来频。
蕉
作者：何巩道
朝代：清
体裁：七言律诗

层层高影立疏篱，密叶临窗晚自吹。雨滴泪痕支枕夜，墨题诗句捲帘时。倚当檐下风生急，遮尽庭前月到迟。莫向绿阴伤往事，梦中迷鹿有谁知。
虞美人花
作者：何巩道
朝代：清
体裁：七言绝句

一点嫣然出绿苔，泪痕疑听楚歌来。汉家宫阙生秋草，惟有美人花自开。
蜡月游石湖
作者：何巩道
朝代：清
体裁：七言律诗

冬尽看山昼亦阴，傍桥红树一閒吟。晴溪清浅流难断，竹路微茫去易深。谷响答时闻落木，钓丝垂处立饥禽。再来欲向桃花问，便恐迷津不可寻。
见猿
作者：何巩道
朝代：清
体裁：五言律诗

谷口停舟晚，群猿出夕阳。扳枝听客语，分果引儿尝。饮静山泉暗，吟哀峡路长。萧条秋九月，逢汝在他乡。
访鹤亭隐者
作者：何巩道
朝代：清
体裁：七言律诗

潮雨纷纷湿落晖，残红沙鸟一齐飞。过桥欲访渔人笛，入谷先寻隐者扉。妇向酒炉垂犊鼻，儿从田舍拂牛衣。此中便有无怀氏，何用轻鸥始息机。
谢允文招饮江楼
作者：何巩道
朝代：清
体裁：七言律诗

乌衣公子旧相思，呼酒江楼识面时。阅尽江山同有泪，坐残风雨岂无诗。高才久羡登坛早，短褐空伤卖赋迟。若使晚霞能返照，故人应不负心期。
赋赠刘汉臣自廉阳纳妇归
作者：何巩道
朝代：清
体裁：七言律诗

游子诗情海外殊，奚囊归日有珍珠。天涯白眼逢人看，马上红绡爱客扶。学就银钩书蜀茧，教成金管唱吴歈。仙山记得胡麻饭，觉绕桃花第几株。
赠吴季延三首
作者：何巩道
朝代：清

海上相逢似有期，虬须如雪为谈诗。名齐二陆登坛早，家在三吴入梦迟。短榻偶从僧院寄，寸心惟许佛灯知。九州踏遍芒鞋路，又向香山访荔枝。话别姑苏每自伤，吴王歌舞至今香。澧兰未免思公子，鹦鹉犹能问上皇。泪滴古淮声共咽，梦迷秋草路空长。文山相业人何在，君过零丁更断肠。青山题遍粤中诗，江左风流总在兹。渡海亦知寻此地，倚楼同是忆当时。旧邻不忍重闻笛，别墅何缘更奕棋。寂寞忽谈徐孺子，其人如玉久相思。
赠吴季延三首·其一
作者：何巩道
朝代：清
体裁：七言律诗

海上相逢似有期，虬须如雪为谈诗。名齐二陆登坛早，家在三吴入梦迟。短榻偶从僧院寄，寸心惟许佛灯知。九州踏遍芒鞋路，又向香山访荔枝。
赠吴季延三首·其三
作者：何巩道
朝代：清
体裁：七言律诗

青山题遍粤中诗，江左风流总在兹。渡海亦知寻此地，倚楼同是忆当时。旧邻不忍重闻笛，别墅何缘更奕棋。寂寞忽谈徐孺子，其人如玉久相思。
赠吴季延三首·其二
作者：何巩道
朝代：清
体裁：七言律诗

话别姑苏每自伤，吴王歌舞至今香。澧兰未免思公子，鹦鹉犹能问上皇。泪滴古淮声共咽，梦迷秋草路空长。文山相业人何在，君过零丁更断肠。
赠女史
作者：何巩道
朝代：清
体裁：七言律诗

上清秋夕降真仙，月里霓裳曲尽传。电影入帘知一笑，柳痕遮殿惜三眠。书成招手呼青鸟，歌罢翻身入紫烟。不是人间能买笑，后园孤负落金钱。
赠家任生博士
作者：何巩道
朝代：清
体裁：七言律诗

买得寒云一片山，朝簪抽罢住人间。忧时亦为偏安出，避世谁能未老閒。雨冷围棋敲半夜，竹深孤鹤款重关。旧游记得西湖月，满箧诗题不忍删。
赠彭钟鹤
作者：何巩道
朝代：清
体裁：七言律诗

江天高雁不堪闻，幕府深秋又对君。半世文章多结客，十年烽火远从军。菊边度曲抛红泪，柳畔弹棋笑白云。早晚班生投笔叹，一飞那肯恋鸡群。
赠方邵村侍郎
作者：何巩道
朝代：清
体裁：七言律诗

人地清华擅一时，却从秋鹤写威仪。乌台旧展埋轮手，骢马新传奉使诗。绝域江山空复尔，中原风雅更逢谁。登高处处情能写，君是龙门老画师。
赠朗宁治中顾象之
作者：何巩道
朝代：清
体裁：七言律诗

夜署无金凛四知，郡门流水见心期。西瓯望岁情方切，东粤扳辕去尚迟。帝里肯堂留旧泽，蛮乡归梦写新诗。容城夫子曾同谱，今日登龙是我师。
赠查韬荒
作者：何巩道
朝代：清
体裁：七言律诗

误以鸿文作古人，却从岐路拜清尘。妙年已定千秋业，壮志空怜四海身。地尽□鹰增羽翼，天昏江月露精神。因君更洒临风泪，不是明珠愧所亲。
赠渔父
作者：何巩道
朝代：清
体裁：七言律诗

踪迹年年寄水滨，绿蓑长作五湖人。远村烟树天边路，断岸芦花画里身。儿女閒情眠白浪，江山残梦笑红尘。夕阳几度风波急，犹自从容理钓纶。
赠老人
作者：何巩道
朝代：清
体裁：七言律诗

望见双瞳碧几层，冬残留得满鬓冰。一家金锁皆持钥，十亩嘉禾半饭僧。日午看棋眠社树，夜深扶婢点河灯。洞中知有能骑鹤，不敢投君七尺藤。
赠苗将军二首
作者：何巩道
朝代：清

六琯飞灰日欲昏，五羊长揖大将军。金戈旧著宁波烈，铜柱新标碣石勋。海畔捧泥封雉堞，阵前吹剑吐龙文。谈时好煮青梅酒，天下英雄共使君。龙旗天半拥朱门，斗大金符上将军。独领一军雄海国，高悬双眼看中原。青萍尽敛江山气，白马长流汗血痕。若许布衣谈将略，满生饥虱向君扪。
赠苗将军二首·其一
作者：何巩道
朝代：清
体裁：七言律诗

六琯飞灰日欲昏，五羊长揖大将军。金戈旧著宁波烈，铜柱新标碣石勋。海畔捧泥封雉堞，阵前吹剑吐龙文。谈时好煮青梅酒，天下英雄共使君。
赠苗将军二首·其二
作者：何巩道
朝代：清
体裁：七言律诗

龙旗天半拥朱门，斗大金符上将军。独领一军雄海国，高悬双眼看中原。青萍尽敛江山气，白马长流汗血痕。若许布衣谈将略，满生饥虱向君扪。
赠茂生
作者：何巩道
朝代：清
体裁：七言律诗

风流王谢少知名，三十文章更有声。深竹夜留寒士宿，落花中共老僧行。苦吟不解撚须癖，托病谁知采药情。后院早调琴一曲，宜男芳草待春荣。
赠谢补阙
作者：何巩道
朝代：清
体裁：七言律诗

一代文章老此身，十年青锁汉朝臣。落花何处寻庭巷，谏草无心示世人。力薄瓜田多积水，酒阑宾客半成尘。秋风更有登楼恨，共发悲歌向海滨。
赠陆山人
作者：何巩道
朝代：清
体裁：七言律诗

种橙花下结茅茨，一个閒踪老在兹。入水便为渔者得，姓韩先被妇人知。吟当好月云谁共，杖到深松信所之。怪我年来筋力健，青囊从事陆尊师。
赤花埠口
作者：何巩道
朝代：清
体裁：七言律诗

草色含烟雨未消，中流一舫去迢迢。鱼迎晓日吹轻浪，鸟下平田啄短苗。云气白时浮海市，酒帘红处拂溪桥。十年踪迹多零落，笑向天涯问早朝。
赤鹦鹉
作者：何巩道
朝代：清

绛罗衫袖汉宫妃，十二红栏扑蝶飞。宿雨未埋孤客恨，落英先点少年衣。倾城褒似烽连闼，入殿灵芸火照扉。迷尽荔枝林外路，夏云千片不知归。久服丹砂欲化仙，日轮飞起镜中天。金笼巧语初惊梦，琪树鸿文半是烟。南内忆来空洒泪，西秦归去已经年。雅歌更若翻朱雁，悲乱红楼十五弦。
赤鹦鹉·其一
作者：何巩道
朝代：清
体裁：七言律诗

绛罗衫袖汉宫妃，十二红栏扑蝶飞。宿雨未埋孤客恨，落英先点少年衣。倾城褒似烽连闼，入殿灵芸火照扉。迷尽荔枝林外路，夏云千片不知归。
赤鹦鹉·其二
作者：何巩道
朝代：清
体裁：七言律诗

久服丹砂欲化仙，日轮飞起镜中天。金笼巧语初惊梦，琪树鸿文半是烟。南内忆来空洒泪，西秦归去已经年。雅歌更若翻朱雁，悲乱红楼十五弦。
越滋宿小斋戏成
作者：何巩道
朝代：清
体裁：七言律诗

月出横斜树色空，石床人醉竹帘中。心同蚕茧千丝乱，泪共渔灯数点红。荇叶近添鸂鵣水，藕花遥起鲤鱼风。松窗正有无穷梦，只恐阳乌在海中。
过云梯山忆故人郑太泉
作者：何巩道
朝代：清
体裁：七言律诗

十年相约住丹梯，今日幽寻路已迷。地下文章空寂寂，世间踪迹尚栖栖。厓眠野鹤惊人走，树挂秋猿向晚啼。不用隔邻吹短笛，愁心先满夕阳西。
过伍铁山先生旧庐
作者：何巩道
朝代：清
体裁：七言律诗

鹤立寒汀一个孤，晚潮犹似旧时无。绿波破壁琴初响，红雨疏林叶欲枯。逐客易伤江畔草，鲛人难泣眼中珠。十年手种长松树，留与儿孙作画图。
过刘杜陵山居
作者：何巩道
朝代：清
体裁：七言律诗

才疏不敢识新知，心爱幽人昨有期。半里水声收钓处，一庭松色罢棋时。多情形影长相恋，无用文章各自疑。却讶冻禽栖未得，梅花飞尽最南枝。
过易宣人故居
作者：何巩道
朝代：清
体裁：七言律诗

花闭空城草路非，重来庭巷认双扉。长沙赋罢年方少，孤竹歌成愿已违。久挂绿琴弦自解，旧题红叶墨全稀。此情拟向邻人说，哀笛无端弄落晖。
过林步酒家
作者：何巩道
朝代：清
体裁：七言律诗

卧松欹柳倩谁扶，飞尽溪花绿满芜。樵子不惊群饮鹿，野人能畜自归凫。日斜黄叶千声乱，雨过青山一点孤。却爱女郎篱下出，肯携司马为当垆。
过武侯祠
作者：何巩道
朝代：清
体裁：七言律诗

天涯争奉武侯祠，千古英灵想在兹。鱼水亦知能遇主，江山终恨不逢时。南阳大势言曾早，西蜀偏安计已迟。徒使老臣频拜表，出师心事至今悲。
过澹园忆欧子建父执
作者：何巩道
朝代：清
体裁：五言律诗

斯人不可作，怀古向残园。末路独相忆，高风谁与言。壁虫乾有字，篱竹老无孙。莫问三千客，年年燕在门。
过羊城投汪鐏石先生
作者：何巩道
朝代：清
体裁：七言律诗

一秋江上鲤鱼沉，绛叶黄花想至今。欲托梦魂谁得到，不□风雨更相寻。门多战马朝闻角，邻有征人夜听砧。久住严城犹玉貌，知君原似鲁连心。
过西园赠张公子
作者：何巩道
朝代：清
体裁：七言律诗

文章两世后人传，善读兵书道更尊。多难田园能自守，太平诗酒不堪论。曲房路转闻流水，高阁窗开对乱村。金管一声秋月上，谁知公子在西园。
过西竺新庵
作者：何巩道
朝代：清
体裁：七言律诗

阴阴林莽蔽西堂，树底停车巳自凉。游倦客皆青眼老，吟多僧亦白髭长。井窥天色沉秋日，城落帆痕曳夕阳。行到野塘花欲谢，曲栏空倚木樨香。
过赠二白堂主人
作者：何巩道
朝代：清
体裁：七言律诗

水篱残艳落秋蕖，瑟瑟孤烟竹屋疏。多难平原非旧业，太平宗伯有遗书。药栏引蔓藏红鸟，钓舸吹箫跳白鱼。莫怪频来寻美酒，门前深柳可停车。
过零丁洋怀宋文丞相
作者：何巩道
朝代：清
体裁：七言律诗

漠漠寒烟返照时，文山当日此题诗。艰难早识谁无死，凭吊惟应我独悲。欲写遗篇投逝水，难寻游迹荐江蓠。亦曾惶恐滩头宿，一种风涛两处吹。
过静莲女庵
作者：何巩道
朝代：清
体裁：七言律诗

地閒茆屋似仙家，两度停车忆岁华。满院磬声翻贝叶，半空人语散天花。新秋入竹初闻雨，积□生泉晚试茶。便欲徘徊共吟赏，绿杨门外已归鸦。
近兴二首
作者：何巩道
朝代：清

细雨纷纷湿落晖，红荷香冷钓鱼矶。梦非旧路寻孤枕，泪有新痕染故衣。隔水祇凭花独笑，入帘谁遣燕双飞。玉鞭一失空惆怅，白马骄嘶去不归。莺声啼罢柳茫茫，空有村烟蔽草堂。当日不劳窥宋玉，此时何用嫁王昌。风欺绿酒常吹盏，月阻红檐不到床。家住水边溪九曲，任从溪水绕回肠。
近兴二首·其一
作者：何巩道
朝代：清
体裁：七言律诗

细雨纷纷湿落晖，红荷香冷钓鱼矶。梦非旧路寻孤枕，泪有新痕染故衣。隔水祇凭花独笑，入帘谁遣燕双飞。玉鞭一失空惆怅，白马骄嘶去不归。
近兴二首·其二
作者：何巩道
朝代：清
体裁：七言律诗

莺声啼罢柳茫茫，空有村烟蔽草堂。当日不劳窥宋玉，此时何用嫁王昌。风欺绿酒常吹盏，月阻红檐不到床。家住水边溪九曲，任从溪水绕回肠。
连雨
作者：何巩道
朝代：清
体裁：七言律诗

半月秋霖暗亦晴，孤吟终日坐愁城。天连水白低无影，树染霜红暮有声。酒客尊空难梦醒，病人衣薄易心惊。茆檐几片风吹尽，却羡蜗牛负屋行。
连雨
作者：何巩道
朝代：清
体裁：五言律诗

落花飞不起，日日怨春寒。乱笋过墙易，饥烟出院难。醉频添白袷，愁半坐红栏。无限溪边水，谁人持钓竿。
送友
作者：何巩道
朝代：清
体裁：七言律诗

不须长笑与悲歌，静处忘言意自多。往事渐伤人似梦，旧游空叹岁如梭。床头酒醒看红日，江上吟成对白波。忆尔少年曾入洛，归来先已泣铜驼。
送大牛上人
作者：何巩道
朝代：清
体裁：七言律诗

客路萧萧一布袍，比闾行乞又劳劳。行原辛苦根非钝，道本慈悲论不高。珠子满身难换米，莲花有舌可含毫。死生大事君知否，努力应轮上阵刀。
送客
作者：何巩道
朝代：清
体裁：五言律诗

送客东城暮，还家路在山。谷空萤忽散，溪断水犹潺。竹雾将沾地，松风未闭关。一宵秋月白，能得几人閒。
送张穆之还鲸山旧居二首
作者：何巩道
朝代：清

老忆青山岂□归，临岐真恨此心违。高楼莫听相催笛，前路犹悬未落晖。草色入天遮别梦，江痕吞石溅絺衣。鹤飞不肯栖华表，城郭年来想巳非。驽骀无力自蹉跎，重过龙门感自多。南海甘棠留世泽，西淮流水叹恩波。操同清□常依鹤，书寄山阴好换鹅。一奏玉琴江月上，倚流閒听县人歌。
送张穆之还鲸山旧居二首·其一
作者：何巩道
朝代：清
体裁：七言律诗

老忆青山岂□归，临岐真恨此心违。高楼莫听相催笛，前路犹悬未落晖。草色入天遮别梦，江痕吞石溅絺衣。鹤飞不肯栖华表，城郭年来想巳非。
送张穆之还鲸山旧居二首·其二
作者：何巩道
朝代：清
体裁：七言律诗

驽骀无力自蹉跎，重过龙门感自多。南海甘棠留世泽，西淮流水叹恩波。操同清□常依鹤，书寄山阴好换鹅。一奏玉琴江月上，倚流閒听县人歌。
送朱之蓉还浙二首
作者：何巩道
朝代：清

扁舟归听浙江潮，八月愁霖暗未消。蕉叶尽题游子句，新词争倚美人箫。荷倾冷露翻乌榜，柳歇秋烟亚白桥。初月不高江树暝，夜长银烛为谁烧。岭梅花落白云秋，惆怅王孙久不留。石观远寻秦代隐，金装羞作陆生游。云藏雁影千回断，月照猿声一夜愁。蜡屐若追前度兴，墨痕犹在海边楼。
送朱之蓉还浙二首·其一
作者：何巩道
朝代：清
体裁：七言律诗

扁舟归听浙江潮，八月愁霖暗未消。蕉叶尽题游子句，新词争倚美人箫。荷倾冷露翻乌榜，柳歇秋烟亚白桥。初月不高江树暝，夜长银烛为谁烧。
送朱之蓉还浙二首·其二
作者：何巩道
朝代：清
体裁：七言律诗

岭梅花落白云秋，惆怅王孙久不留。石观远寻秦代隐，金装羞作陆生游。云藏雁影千回断，月照猿声一夜愁。蜡屐若追前度兴，墨痕犹在海边楼。
送朱监师谢藩幕出岭
作者：何巩道
朝代：清

苍鹰闻道已辞韝，归去云边不可留。一击便能惊众鸟，孤飞何必待高秋。搔无短发花争笑，佩有长虹雨尽收。未载金装先出粤，几时重倚尉佗楼。醴酒无烦款穆生，浩然驱马已孤行。拂衣此日原非急，择木从来不敢轻。风起水声投别涧，月明鸟影绕空城。与君一望春郊路，不为离忧亦自惊。
送朱监师谢藩幕出岭·其一
作者：何巩道
朝代：清
体裁：七言律诗

苍鹰闻道已辞韝，归去云边不可留。一击便能惊众鸟，孤飞何必待高秋。搔无短发花争笑，佩有长虹雨尽收。未载金装先出粤，几时重倚尉佗楼。
送朱监师谢藩幕出岭·其二
作者：何巩道
朝代：清
体裁：七言律诗

醴酒无烦款穆生，浩然驱马已孤行。拂衣此日原非急，择木从来不敢轻。风起水声投别涧，月明鸟影绕空城。与君一望春郊路，不为离忧亦自惊。
送李东苑
作者：何巩道
朝代：清
体裁：七言律诗

春风吹尽一城花，君挂孤帆欲到家。旅梦断为江上梗，离情飞作日边霞。柳牵草色临低岸，鹤避潮声过别沙。不是浔阳送归客，为谁双泪落琵琶。
送李子将兄弟之羊城
作者：何巩道
朝代：清
体裁：七言律诗

题诗欲送江门棹，闻道羊城客已行。双鸟岂甘笼下老，孤帆惟向海边轻。眼前蝶黛杯中绿，头上蛾眉水底明。好景断肠无可说，年年嬴得别离情。
送李祈年同人入都
作者：何巩道
朝代：清
体裁：七言律诗

三年两度拂征鞍，万里陪人乞一官。吟苦诗篇惟觉瘦，看多卿相不知寒。宫前客舍听钟易，马上家书寄雁难。若遇谢公同赌墅，休将棋局笑长安。
送李越滋
作者：何巩道
朝代：清
体裁：七言律诗

乐府休歌远别离，青春三月断肠时。江花有水长相照，驿柳无风却自吹。未免泪零聊复尔，若为书寄可凭谁。与君今日临岐别，莫怪当年墨翟悲。
送杨髯龙之楚二首
作者：何巩道
朝代：清

又是春风送客时，天涯芳草独临岐。三年诗思蛮乡老，千里归心楚水知。梦断分明闻晓角，酒醒依旧对残棋。江生有赋无劳读，海外魂销与别离。细雨阴阴暗郡城，东风吹急暮潮生。别非垂老偏多泪，归已无家复送行。一路峡猿哀旅梦，几船渔火照离情。武陵烟水容人住，为买湖田待耦耕。
送杨髯龙之楚二首·其一
作者：何巩道
朝代：清
体裁：七言律诗

又是春风送客时，天涯芳草独临岐。三年诗思蛮乡老，千里归心楚水知。梦断分明闻晓角，酒醒依旧对残棋。江生有赋无劳读，海外魂销与别离。
送杨髯龙之楚二首·其二
作者：何巩道
朝代：清
体裁：七言律诗

细雨阴阴暗郡城，东风吹急暮潮生。别非垂老偏多泪，归已无家复送行。一路峡猿哀旅梦，几船渔火照离情。武陵烟水容人住，为买湖田待耦耕。
送查韬荒
作者：何巩道
朝代：清
体裁：七言律诗

越客思归欲暮天，离情飞起入蛮弦。路长风雪空相忆，世难文章未可传。红蓼落花初宿雁，绿杨凋叶忽辞蝉。平生最喜临江水，一到分流便黯然。
送梁并之之丹阳访胡令君
作者：何巩道
朝代：清

不敢穷居老岁华，布衣今去走天涯。孤踪过岭如吹叶，彩笔临秋散作霞。寒近渐知江北路，梦长犹恋日南花。穆之已作丹阳今，定有槟榔赠外家。
送梁并之之丹阳访胡令君
作者：何巩道
朝代：清
体裁：七言律诗

不敢穷居老岁华，布衣今去走天涯。孤踪过岭如吹叶，彩笔临秋散作霞。寒近渐知江北路，梦长犹恋日南花。穆之已作丹阳令，定有槟榔赠外家。
送潘剩水归逢简
作者：何巩道
朝代：清
体裁：七言律诗

江馆萧条暮雨来，雨馀愁见客船开。不堪别绪临烟水，却领遥情入酒杯。野店乍寒灯影乱，严城初锁角声哀。眼中飞尽英雄血，独有鲛人泪未灰。
送王羽左归吴门
作者：何巩道
朝代：清
体裁：七言律诗

暝树殷红叶欲飞，江东迁客久思归。数声龙箭频催梦，万点鲛珠尽湿衣。岁暮临岐空自惜，天涯投分肯相违。幽心若许留南海，明月年年为尔辉。
送谢迭先之江门
作者：何巩道
朝代：清
体裁：七言律诗

荔枝红罢晚虹沉，催起南池送别心。对月句成初醉酒，倚风情绕欲弹琴。天高孤雁终宵泪，叶密新蝉几处吟。直到江门停棹地，梦随潮水向君深。
送谢鹾使
作者：何巩道
朝代：清
体裁：七言律诗

金貂七叶旧家声，心在三湘水共清。鲸浪静时誇柱石，雪花飞处待调羹。南来岭树皆含润，北望燕云又送行。惭愧道傍虚报称，满江明月写离情。
送野直同王孙之任春州
作者：何巩道
朝代：清
体裁：七言律诗

才子新篇艳似花，曳裾原不羡王家。为贫忽有春州兴，怀古宁无夏屋嗟。疏雨旅魂淹白酒，晚山吟思对乌鸦。愿君与我同深隐，何日回舟到海涯。
送黄长眉之苍梧访米南险隐居
作者：何巩道
朝代：清
体裁：七言律诗

欲随流水访高朋，西往苍梧到未曾。日暗峡山迷鸟路，客投江店认渔灯。定伤秋草思乡国，一吊荒原感废兴。叔夜道疏人共弃，入山长揖问孙登。
遣怀
作者：何巩道
朝代：清
体裁：七言律诗

倚杖江头江且清，蓼红沙白两明明。栖心静后知潮长，酤酒醒来闻客声。半世升沉还似水，十年踪迹各如萍。何时得遂浮家计，风雨如蓑过此生。
邱坡三刘任远区天功诸子以社事推赋谢并寄
作者：何巩道
朝代：清
体裁：七言律诗

才疏不敢问鸡坛，留得孤心待岁寒。高咏欲从何地寄，枯桐能向几人弹。溪深两岸禽声啭，日落千山树影残。却喜钓台新有约，故园归去把渔竿。
邺中怀古
作者：何巩道
朝代：清
体裁：七言律诗

漳南望断客愁新，往事悠悠起战尘。地下奸雄无用处，别时歌舞可怜人。河声入梦俱成泪，草色生秋不计春。欲向西园访公子，夕阳黄叶落纷纷。
酌罢过二百堂挑灯坐漏已下戏再赋
作者：何巩道
朝代：清

笑剔银灯再赋诗，一庭花露隔帘垂。羊求幽径来何暮，禽向青山愿已迟。薄醉伴琴眠短榻，高吟惊鹤起危枝。与君终岁穷图史，从此园蔬莫更窥。笑剔银灯再赋诗，绿荷风起四边吹。湖心鸥鹭閒于我，镜里须眉老向谁。一片夜痕浮树色，数重人影乱花枝。为欢自有平原约，何用劳劳更买丝。笑剔银灯再赋诗，孤心不觉夜迟迟。有情朋旧皆相恋，无用文章只自知。避世托为蝴蝶梦，感时啼向杜鹃枝。渔家未必同幽恨，何事横吹断续悲。笑剔银灯再赋诗，满坛松竹夜离离。石栏草静虫吟急，芳树风微叶落迟。渐觉海云升缺月，不知潮水浸平池。旧游半是南阳侣，我有羊裘未忍披。笑剔银灯再赋诗，物情相感已多时。几人肝胆同流水，一夜乾坤尽看棋。杨柳绿齐当户叶，蔷薇红尽过墙枝。明朝依旧寻春好，不似閒宵似酒卮。
酌罢过二百堂挑灯坐漏已下戏再赋·其一
作者：何巩道
朝代：清
体裁：七言律诗

笑剔银灯再赋诗，一庭花露隔帘垂。羊求幽径来何暮，禽向青山愿已迟。薄醉伴琴眠短榻，高吟惊鹤起危枝。与君终岁穷图史，从此园蔬莫更窥。
酌罢过二百堂挑灯坐漏已下戏再赋·其三
作者：何巩道
朝代：清
体裁：七言律诗

笑剔银灯再赋诗，孤心不觉夜迟迟。有情朋旧皆相恋，无用文章只自知。避世托为蝴蝶梦，感时啼向杜鹃枝。渔家未必同幽恨，何事横吹断续悲。
酌罢过二百堂挑灯坐漏已下戏再赋·其二
作者：何巩道
朝代：清
体裁：七言律诗

笑剔银灯再赋诗，绿荷风起四边吹。湖心鸥鹭閒于我，镜里须眉老向谁。一片夜痕浮树色，数重人影乱花枝。为欢自有平原约，何用劳劳更买丝。
酌罢过二百堂挑灯坐漏已下戏再赋·其五
作者：何巩道
朝代：清
体裁：七言律诗

笑剔银灯再赋诗，物情相感已多时。几人肝胆同流水，一夜乾坤尽看棋。杨柳绿齐当户叶，蔷薇红尽过墙枝。明朝依旧寻春好，不似閒宵似酒卮。
酌罢过二百堂挑灯坐漏已下戏再赋·其四
作者：何巩道
朝代：清
体裁：七言律诗

笑剔银灯再赋诗，满坛松竹夜离离。石栏草静虫吟急，芳树风微叶落迟。渐觉海云升缺月，不知潮水浸平池。旧游半是南阳侣，我有羊裘未忍披。
酒徒
作者：何巩道
朝代：清
体裁：古风

高楼一相呼，三五罗其侧。但爱竹叶青，不问扶桑白。英雄无所成，老作高阳客。
采莲即事
作者：何巩道
朝代：清
体裁：七言律诗

散尽平湖十里烟，阿谁双桨采莲船。风扶翠袖行波面，雨送明珠到叶边。极断肠时惟半醉，尽伤情处为繁弦。碧天不肯升秋月，归向青铜暗里圆。
重游小岭
作者：何巩道
朝代：清

閒身故得访云林，泉石依稀尚可寻。落木如今寒路色，苍山终古野人心。松风曳磬飞霜瀑，草露留花上苇襟。每到便生岩谷志，冷梅香彻石床阴。半日浮生恋翠微，祇于触目可忘机。凌空鹤去僧无友，渡海云归石有衣。刍狗烧残泉气热，木稚香阔悟心微。重来此地频增感，流水声声解讽讥。
重游小岭·其一
作者：何巩道
朝代：清
体裁：七言律诗

閒身故得访云林，泉石依稀尚可寻。落木如今寒路色，苍山终古野人心。松风曳磬飞霜瀑，草露留花上苇襟。每到便生岩谷志，冷梅香彻石床阴。
重游小岭·其二
作者：何巩道
朝代：清
体裁：七言律诗

半日浮生恋翠微，祇于触目可忘机。凌空鹤去僧无友，渡海云归石有衣。刍狗烧残泉气热，木稚香阔悟心微。重来此地频增感，流水声声解讽讥。
重过博城
作者：何巩道
朝代：清
体裁：七言律诗

不断江声似旧时，村原寥落使人悲。当杯已失千家月，顾影惟多两鬓丝。秋木渐枯猿过小，寒潮初满鹤飞迟。西风未许孤帆借，空向虬髯送面吹。
重过牛山寺
作者：何巩道
朝代：清
体裁：七言律诗

离乱溪山愿已违，旧游烟树认还非。暮潮渔鼓喧江市，落日僧钟出翠微。路断故园犹入目，途穷吾道一沾衣。明朝又有梅花约，骑马频来却似归。
重过西园
作者：何巩道
朝代：清
体裁：五言律诗

几啭初莺语，西园春尽宜。每于好花处，转忆少年时。紫玉纫兰叶，红牙按竹枝。徘徊行酒地，空见粉墙诗。
重过西园
作者：何巩道
朝代：清

几啭初莺语，西园春尽宜。每於好花处，转忆少年时。紫玉纫兰叶，红牙按竹枝。徘徊行酒地，空见粉墙诗。
钟子建才美而文有怀高云白之作社中人为和章余亦步韵二律代高子赋答二首
作者：何巩道
朝代：清

芳树亭亭玉不如，思君何事久离居。岂怜蝴蝶迷庄子，难得蒹葭倚太初。对镜远山朝霭霭，入弦流水夜徐徐。不须帝子临湘渚，别有愁怀渺矣余。凌云岂敢拟相如，空学灵均赋卜居。未与故人倾白堕，漫劳佳句比黄初。须知彩鹢能寻戴，莫遣乌龙解吠徐。试问六窗分向月，清光何处不怜余。
钟子建才美而文有怀高云白之作社中人为和章余亦步韵二律代高子赋答二首·其一
作者：何巩道
朝代：清
体裁：七言律诗

芳树亭亭玉不如，思君何事久离居。岂怜蝴蝶迷庄子，难得蒹葭倚太初。对镜远山朝霭霭，入弦流水夜徐徐。不须帝子临湘渚，别有愁怀渺矣余。
钟子建才美而文有怀高云白之作社中人为和章余亦步韵二律代高子赋答二首·其二
作者：何巩道
朝代：清
体裁：七言律诗

凌云岂敢拟相如，空学灵均赋卜居。未与故人倾白堕，漫劳佳句比黄初。须知彩鹢能寻戴，莫遣乌龙解吠徐。试问六窗分向月，清光何处不怜余。
问梁药亭下第
作者：何巩道
朝代：清
体裁：七言律诗

扁舟知尔称閒身，不向长安寂寞春。白璧枉劳三献楚，黑貂何用更千秦。山野别去愁芳草，海国归来理钓纶。一夜西风吹梦醒，沙鸥今日始相亲。
闻琵琶
作者：何巩道
朝代：清
体裁：七言律诗

多病多愁红叶边，琵琶切切到尊前。过滩流水初成响，出谷秋声尽入弦。梦断忽催金殿曲，恨长犹锁玉关烟。相逢不洒青衣泪，辜负江洲月满船。
闻笛
作者：何巩道
朝代：清
体裁：七言律诗

采凤双飞曲始成，人间吹出不胜情。临风似听初来雁，隔柳如闻乍啭莺。此际愁肠偏断续，昨宵私语未分明。无家我亦依吴市，消得秦楼几度声。
闻蝉
作者：何巩道
朝代：清
体裁：五言律诗

高空鸣转切，一一贯寒林。露感清秋早，情俱黄叶深。风迎声断续，日落响浮沉。世路多艰险，当无金石音。
集谢将军舟上送林叔吾之东官
作者：何巩道
朝代：清
体裁：七言律诗

雨洗三山偃晚虹，晶晶孤月射龙宫。江心诗酒借来妙，天外旌旗望去空。烟树影沉千里梦，芰荷香冷四边风。莫嫌异地离情隔，共逐流波亦向东。
雨中吟
作者：何巩道
朝代：清
体裁：五言律诗

高栋烧银烛，层檐送雨声。壁空孤影见，帘静薄寒生。铁笛吹三弄，铜龙报二更。庭花将欲落，莫遣夜啼莺。
霜溪
作者：何巩道
朝代：清
体裁：七言律诗

有家何必住云霄，半里清溪独木桥。月出共僧吟彻夜，花开陪鹤立终朝。入墙远黛堆吴鬓，近水垂杨占楚腰。学得渔郎歌一曲，隔林醉与烂柯樵。
霜溪酌酒
作者：何巩道
朝代：清
体裁：七言律诗

寂寞秋心病后知，谁寻踪迹到东篱。溪声入竹交相答，鹤影窥人两自疑。客思惹多衰芳岸，吟魂销尽夕阳枝。一缶桑落宁辞醉，或者风流亦在兹。
项王
作者：何巩道
朝代：清
体裁：古风

同是当年角立人，一朝谁肯分臣主。英雄热血本难磨，重瞳不渡乌江水。
题杏花纱灯二首
作者：何巩道
朝代：清

青春花放出墙枝，半幅轻绡欲写迟。旧梦未残犹忆得，暮城疏雨走斑骓。曲江春宴罢题诗，吟向斜阳半醉时。误染深红颜色老，只缘人世重胭脂。
题杏花纱灯二首·其一
作者：何巩道
朝代：清
体裁：七言绝句

青春花放出墙枝，半幅轻绡欲写迟。旧梦未残犹忆得，暮城疏雨走斑骓。
题杏花纱灯二首·其二
作者：何巩道
朝代：清
体裁：七言绝句

曲江春宴罢题诗，吟向斜阳半醉时。误染深红颜色老，只缘人世重胭脂。
题画
作者：何巩道
朝代：清
体裁：七言律诗

二人閒立碧山巅，只见山光共水连。树影压来将断岸，荻花开去未耕田。可怜空谷无啼鸟，忽觉前村有暮烟。霁景眼中双泪落，因风吹向夕阳边。
题罗玉庵行乐
作者：何巩道
朝代：清
体裁：古风

君不见南山之下麜鹿，月明静饮霜天瀑。又不见沧江之鹤唳且飞，秋风吹下神仙屋。微物区区亦出尘，何况昂藏一伟人。生平倜傥好奇节，握符说剑如有神。山河破碎天梦梦，新亭血泪风前冻。先生一旦冠黄冠，飘然不作仪天凤。年踰七十未龙钟，养成颜色似花红。十年不到玄都观，抱来归去何从容。玄都观里当时住，红尘扑面人来去。种桃道士今寂寥，刘郎去后花无语。独倚寒岩百尺松，须眉飞入丹青中。我也题诗未识面，长松之下闻其风。
饮江门酒楼寄陇西刘汉臣
作者：何巩道
朝代：清
体裁：七言律诗

一上高楼醉似泥，有人楼下唱铜鞮。自知客恨同潮满，不放乡心共日低。店柳叶黄吹酒盏，驿梅花白寄诗题。他年鹦鹉西飞去，谁并南枝越鸟栖。
饮蒙园池
作者：何巩道
朝代：清
体裁：七言律诗

城头红叶有残霜，城下梅花照女墙。一度相思能命驾，百年行乐爱飞觞。将斜日色轻寒浅，欲断溪流过雨长。倒着接篱君莫叹，习家池畔似高堂。
香山渡口送刘汉臣还五羊旅次
作者：何巩道
朝代：清
体裁：七言律诗

阴阴江树绿如帷，春尽天涯送客归。芳草独迷蝴蝶梦，落花先遣伯劳飞。风回极浦孤帆转，月出平沙远火微。曾几别离成老大，途穷心事莫相违。
鸡冠花
作者：何巩道
朝代：清
体裁：七言律诗

一簇高花晓日朱，深秋颜色爱人扶。开当水畔频惊鹜，引向池边误集雏。绛绩昔年催梦冷，红罗今日斗心孤。分明凭伏寒窗侣，立尽残霜未肯枯。
鹤顶花
作者：何巩道
朝代：清
体裁：七言律诗

山中白鹤高飞去，香蕊空留顶上沙。逸复有姿真欲艳，绝非无骨莫生嗟。种将小径侵榴火，传入朱门僭杏花。更有幽深难采摘，春衫拂蝶过西家。
鹤顶花
作者：何巩道
朝代：清
体裁：七言绝句

日午轻妆着雨新，隔帘红袖不成春。凭君莫作辽东鹤，一点丹沙愁杀人。
舟次三山渡口
作者：何巩道
朝代：清
体裁：七言律诗

江山哀吟四悄然，茫茫身世暮云天。闻潮始觉千层浪，见火方知一点船。作赋久淹刘表地，封侯空想仲华年。荒鸡若肯催残夜，定挽扶桑向日边。
读理斋观察爱吟草书后
作者：何广生
朝代：清

绣岭钟灵秀，巴山系去思。好音赓鹿野，吉羽应鸿逵。特达蜚声早，峥嵘琢句奇。兴来能刻烛，公退几拈髭。沈郁开生面，清新发妙辞。已飞王子舄，犹下董生帷。化协弹琴雅，才觇制锦宜。秋风诸葛垒，春草杜陵祠。吊古情逾激，耽吟夜未疲。那知边月迥，忽奉羽书驰。叱驭馀风在，磨崖大业垂。志原殊燕雀，气早却熊罴。义重身何计，功成节不亏。崇褒天子诏，遗迹路人悲。哲嗣光前绪，明禋肃旧仪。一编心向往，遥忆蜀江湄。
挽任兰生公
作者：何庆剑
朝代：清
体裁：联

壮岁即请缨，廿余年平步青云，政绩不胜书，留得颂声传妇孺；灾黎齐痛哭，五阅月惊心黄溜，流亡常在日，绝无私语及妻孥。
夜静
作者：何延庆
朝代：清

夜静疏星落，山深冷雨悬。浮云如客倦，寒月逼人眠。性命怜知己，功名负少年。那堪成老大，终岁警烽烟。
松江老兵行
作者：何延庆
朝代：清

松江老兵八十四，为我追述纯皇事。纯皇当日真圣神，十全武功古无二。是时老兵年二十，军中转战称无敌。功成不居归江南，马槊由来推第一。归来自幸身犹在，同我太平六十载。已见年来武备荒，难将曩日雄心改。一朝妖焰扰云间，老兵谈笑麾金鞭。如此逆贼真鼠辈，誓与此贼不共天。百战不输一战负，老兵向前众兵后。末路英雄不自由，无端罚作城门守。上海城门当冲要，微秩居然尚游徼。执梃门前大声呼，是何意态亦可笑。自怜少小本豪英，老去凄凉百感生。畴昔弯弧夸伟略，今来击柝博微名。老兵言罢吞声泣，予亦停车为悒悒。老兵老兵尔勿悲，我有一言君听之。君不见战国侯嬴能酬知，晚监夷门人所思。又不见西汉梅福辞北阙，为吴门卒犹尽职。古来贤豪不得志，往往萧条屈下位。君生不作李西平，犹幸身作灞桥尉。峨峨城门冠盖多，贾胡碧眼无讥呵。穷途有客归不得，盱衡厉色君则那。归鸦点点斜阳暮，老兵无语入城去。秋色萧疏古道寒，一鞭直指松江路。
舟行偶成
作者：何延庆
朝代：清

古人入邻疆，其识在觇国。新墙卑故墙，谓其民力竭。我昨至芜湖，高楼半天矗。市廛何繁富，所陈皆异物。转舟至宁太，曲折凡三日。瓦屋无一椽，鹑衣多百结。嗟我耕作俦，略似沟中瘠。升平三十年，无旱乾水溢。元气应早苏，民穷胡此极。此故人知之，未语先叹息。土货百不行，利尽他人得。鸦片遍闾阎，其害为尤剧。万方胥一概，偏隅更何说。其荣在毛发，其瘁在筋骨。即有仓扁来，望之神先夺。借问医国手，何以挽斯劫。作歌谂有位，采风慎勿辍。
丁巳正月二十日香山生日集十发盦用香山喜入新年韵分赋
作者：何廷俊
朝代：清

摇落关河几旧臣，新年诗酒过中旬。移情海水曲中趣，照眼花枝劫外身。洛社衣冠追往事，长沙风景聚骚人。斋名天鹿瓶梅吐，好访桃源洞口春。
廉州府署还珠亭联
作者：何廷谦
朝代：清
体裁：联

太守昔称廉，千载还珠传盛事；使君重起废，一亭流水喻澄怀。
廉州试院余园欣赏楼联
作者：何廷谦
朝代：清
体裁：联

辟地无多，却分广厦数椽，门径不容人迹到；论文有暇，试上层梯一望，海山胜向画图看。
挽吴坤修
作者：何廷谦
朝代：清
体裁：联

君为百皖福星，武能戡乱，文足经邦，忆前年驿馆停骖，曾听乡人歌子产；我念凌江旧雨，案有遗书，箧藏牍稿，待他日蠡滨返棹，定攀墓榭吊徐公。
挽吴坤修联
作者：何廷谦
朝代：清
体裁：联

君为百皖福星，武能戡乱，文足经邦，忆昔年驿馆停骖，曾听乡人歌子产；我念双江旧雨，案有遗书，箧藏赠稿，待他日蠡滨返擢，定攀墓树吊徐公。
挽蒋志章联
作者：何廷谦
朝代：清
体裁：联

同馆十六年，内参侍御，外历封圻，遗爱在人，应憩棠阴歌召伯；隔君一万里，远望函关，近瞻庐阜，招魂何处，空怀竹径哭元郎。
挽蒋朴山联
作者：何廷谦
朝代：清
体裁：联

同馆十六年，内参侍御，外历封圻，遗爱在人，应憩棠阴歌召伯；隔君一万里，远望函关，近瞻庐阜，招魂何处，空怀竹径哭元卿。
江西省江安会馆联
作者：何廷谦
朝代：清
体裁：联

俱是宦游人，从大江南北来，追忆昔贤，犹传鹿洞学规，蠡滨政迹；曾为持节使，登匡庐左右望，瞻言故里，如见白门烟树，黄海云涛。
阳江厅试院大堂联
作者：何廷谦
朝代：清
体裁：联

万里下征轺，从羚峡南来，见此邦民物山川，可跻列郡；千间开广厦，对鼍峰西峙，愿多士文章事业，胜似前贤。
龙川县通衢司景韩书院联
作者：何廷谦
朝代：清
体裁：联

此乡为闽峤通衢，前朝战垒犹存，宜以诗书回犷俗；其地有昌黎遗庙，多士讲堂新立，固应山斗奉名贤。
述怀
作者：何彤云
朝代：清

平生豪气过元龙，差喜年来战胜功。谈笑已轻黄鹞子，行藏欲问白凫翁。春风杨柳维吟舫，秋水芙蓉理钓筒。回首流光三十载，茫茫今是昨非中。
韩侯岭
作者：何彤云
朝代：清

漂母哀其生，吕后快真死。咄咄韩王孙，命系两女子。死生事则殊，同是真知己。项王一妇人，却不识国士。堂堂萧酂侯，荐贤意良美。何哉钟室死，一言不为理。惟闻绐入时，祸因丞相起。郦寄卖友人，得毋君倡始。
黑龙潭古梅歌
作者：何彤云
朝代：清

寒潭黑虬老不死，偶向潭中攫云起。雪深霜厚忽僵立，万点骊珠缀花蕊。清芬微动月皆香，古干屈蟠铁难比。天荒地老不知年，仿佛传闻自唐始。唐家铁柱支炎天，荆榛久没蛮中烟。玉斧划断梁益土，冷落又阅三百年。此时灵虬在何处，抱珠想复潭中眠。时平神物再出世，腾拿依旧蟠蜿蜒。从此花开有常岁，岁岁天地春先旋。呜呼！和羹自古须此材，蒟酱乃使西南开。金马去已久，碧鸡不再来。余此一树好枝格，不知几生始修得。莫更踊跃变化入潭中，使我华山昆水无颜色。
掬水园杂吟
作者：何彤文
朝代：清
体裁：七言绝句

高阁临风暮色寒，芭蕉长过石栏杆。绿天深处疑闻雨，墙角吹来月一丸。
琴溪晓泛
作者：何彤文
朝代：清
体裁：古风

千山翠微湿，旭景摇空林。此中有高士，结庐烟水深。仙云隔情素，移棹琴溪阴。奇峰矗苍玉，丛竹鸣幽禽。琴高去已久，溪水余清音。春影荡寒碧，逸韵空沾襟。古人倘可作，结念宁至今。回流转幽邃，奚以慰余心。
寿章儆庵师五十初度和韵四首
作者：何彦升
朝代：清

崚嶒风骨比神仙，不数诗狂与酒颠。寿世文章传后辈，名山丝竹写中年。瑟琴偕老双鸠健，阊阖回春万象悬。恰羡家声方鹊起，经畬常获有人研。湖学由来尚礼仪，诸生百辈捧琼卮。杏坛春雨龙砂馆，桂苑秋香鹿野诗。阶下凤毛欣绕膝，帏中鹤算庆齐眉。秋来欲买清溪棹，兼访王郎定有期。居近蓉城满县花，三春渐见拂桐芭。缁帷问字风生座，碧幔传经月映纱。峒麓遗言用断简，浦城馀泽属名家。双仙别有延年术，冰谷休寻汉武瓜。襟怀如月證前生，跨鹤扬州梦更清。独酌瓠园歌夜半，三番梅萼向春荣。吟诗韵拹鸣冈凤，雅谊情联出谷莺。勉与同人赓一曲，聊将下里续新声。
寿章儆庵师五十初度和韵四首·其一
作者：何彦升
朝代：清

崚嶒风骨比神仙，不数诗狂与酒颠。寿世文章传后辈，名山丝竹写中年。瑟琴偕老双鸠健，阊阖回春万象悬。恰羡家声方鹊起，经畬常获有人研。
寿章儆庵师五十初度和韵四首·其三
作者：何彦升
朝代：清

居近蓉城满县花，三春渐见拂桐芭。缁帷问字风生座，碧幔传经月映纱。峒麓遗言用断简，浦城馀泽属名家。双仙别有延年术，冰谷休寻汉武瓜。
寿章儆庵师五十初度和韵四首·其二
作者：何彦升
朝代：清

湖学由来尚礼仪，诸生百辈捧琼卮。杏坛春雨龙砂馆，桂苑秋香鹿野诗。阶下凤毛欣绕膝，帏中鹤算庆齐眉。秋来欲买清溪棹，兼访王郎定有期。
寿章儆庵师五十初度和韵四首·其四
作者：何彦升
朝代：清

襟怀如月證前生，跨鹤扬州梦更清。独酌瓠园歌夜半，三番梅萼向春荣。吟诗韵拹鸣冈凤，雅谊情联出谷莺。勉与同人赓一曲，聊将下里续新声。
采香径
作者：何彦升
朝代：清

香山曲径采蘼芜，如绘西施拾翠图。碧蘸罗裙春意透，红黏绣屧美人扶。东风草长飞蝴蝶，南国花秾引鹧鸪。十里芙蓉城外路，麋台游遍胜姑苏。
题王慰三明经拙好轩诗集四首
作者：何彦升
朝代：清

丁丑春徂乙酉秋，识君愉快别君愁。甲辰夏五诗重贶，二十年前说旧游。鲛螭海表势方张，猿鹤山中悲孔长。蹐厚局高非故我，夷犹天壤有王郎。觥觥北郭梧溪集，旷代流风纪隐沦。一缕吟魂呼欲出，荒江老屋此传人。杜老诗酬巢父隐，篇中问讯及青莲。我怀旧雨凭传语，江夏清河两暮年。
题王慰三明经拙好轩诗集四首·其一
作者：何彦升
朝代：清

丁丑春徂乙酉秋，识君愉快别君愁。甲辰夏五诗重贶，二十年前说旧游。
题王慰三明经拙好轩诗集四首·其三
作者：何彦升
朝代：清

觥觥北郭梧溪集，旷代流风纪隐沦。一缕吟魂呼欲出，荒江老屋此传人。
题王慰三明经拙好轩诗集四首·其二
作者：何彦升
朝代：清

鲛螭海表势方张，猿鹤山中悲孔长。蹐厚局高非故我，夷犹天壤有王郎。
题王慰三明经拙好轩诗集四首·其四
作者：何彦升
朝代：清

杜老诗酬巢父隐，篇中问讯及青莲。我怀旧雨凭传语，江夏清河两暮年。
马鞍山
作者：何彦升
朝代：清

三十三山绕暨阳，兹山偏似马鞍装。六朝青色迷征骑，孤岫彤云压战场。怪石悬崖双□稳，垂虹映涧一鞭长。天然点缀非雕镂，枫叶凝红竹衬黄。
黄梅花
作者：何彦升
朝代：清

君不见东风初动梅龙活，一枝素蕊动寒发。藐姑仙子谪人间，明月销魂冰鍊骨。又不见珠英绿萼满庭隅，美人一笑芳颜舒。尘寰富贵留红线，金谷繁华送绿珠。风姨妒煞倾城色，罗浮一梦无消息。何似檀心磬口花，久伴山中林下客。赤蜡融成万点黄，清姿冷淡卸华妆。丛菊开残三径晚，木犀落后一庭香。晚节偏容强项令，奇葩耐久枯枝劲。夕阳烘透暮鸦栖，残雪冻馀孤鹤病。群芳合让此花魁，天寒早对绮窗开。笑他万紫千红艳，齐向东皇乞蝶媒。
武胜
作者：何德新
朝代：清

嶂外烟如织，城头石作屏。水流原是雪，山老不成青。千里乘马，频年带客星。村墟太寥落，春草亦飘零。
武胜
作者：何德新
朝代：清
体裁：五言律诗

嶂外烟如织，城头石作屏。水流原是雪，山老不成青。千里乘骡马，频年带客星。村墟太寥落，春草亦飘零。
汉口烟波湾
作者：何德新
朝代：清

楼下江光接蔚蓝，残阳衰柳昔毵毵。晴川一望烟波起，秋雨秋风满汉南。
秋日柳林湖感赋
作者：何德新
朝代：清

四野烟岚合，荒村傍日斜。塞云无宿树，边地少秋花。柽柳低于膝，平湖但有沙。况当正摇落，客思起悲笳。
舟泊赤𡽶矶游东坡雪堂
作者：何德新
朝代：清
体裁：七言律诗

绝壁危矶拥雪堂，髯苏凭吊意苍茫。座中风月无今古，槛外山河阅霸王。汉事可能通宛洛，吴人终竟失荆襄。一时瑜亮归何处，江草江花送夕阳。
人月圆·寄外见况周颐《粤西词见》
作者：何慧生
朝代：清
体裁：词

长途多少伤心事，锦字报秦嘉。无端风鹤，严城鼓角，分散天涯。关河回首，柔肠寸断，泪渍红纱。重逢何日，片帆去远，千里云遮。
寒夜吟
作者：何慧生
朝代：清

寒风萧萧响修竹，抱琴閒作《水仙曲》。月明天际鹤归来，夜深独伴梅花宿。
感事
作者：何慧生
朝代：清

天下兵犹满，司农算已空。群黎饲豺虎，战士几沙虫。扫荡知何日，谋猷误数公。可怜惟赤子，无路诉苍穹。王师已疲困，盗贼尚纵横。四野空闻战，频年不解兵。颇劳持使节，何以对苍生。感慨惟长叹，深恩负圣明。
感事·其一
作者：何慧生
朝代：清

天下兵犹满，司农算已空。群黎饲豺虎，战士几沙虫。扫荡知何日，谋猷误数公。可怜惟赤子，无路诉苍穹。
感事·其二
作者：何慧生
朝代：清

王师已疲困，盗贼尚纵横。四野空闻战，频年不解兵。颇劳持使节，何以对苍生。感慨惟长叹，深恩负圣明。
放言
作者：何慧生
朝代：清

天涯扰扰尽风尘，欲报君恩愧此身。若使朝廷用巾帼，高凉应有洗夫人。
春日閒居
作者：何慧生
朝代：清

片云孤鹤兴无穷，野水危桥处处通。十里琴筝人似玉，五陵冠盖马如龙。楼台隐隐寒烟外，桃李阴阴细雨中。回首沧波空叹息，六朝剩有夕阳红。
春闺杂咏
作者：何慧生
朝代：清

湘帘半卷梦初醒，閒听争巢燕子鸣。人静绿窗春昼永，落花如雨点棋枰。万籁无声天地空，帘钩摇荡画阑风。楼台十二明如雪，知是银河月正中。
江行
作者：何慧生
朝代：清

长江波浪静，清露夜沾襟。万里飞鸿急，千山落叶深。寒猿啸云谷，冷月泻霜林。愁听芦花下，秋虫唧唧吟。风物夜凄迷，天边远树齐。云深猿啸谷，石乱水鸣溪。野岭三更月，寒城半夜鸡。客情正无限，怕听子规啼。
江行·其一
作者：何慧生
朝代：清

长江波浪静，清露夜沾襟。万里飞鸿急，千山落叶深。寒猿啸云谷，冷月泻霜林。愁听芦花下，秋虫唧唧吟。
江行·其二
作者：何慧生
朝代：清

风物夜凄迷，天边远树齐。云深猿啸谷，石乱水鸣溪。野岭三更月，寒城半夜鸡。客情正无限，怕听子规啼。
浣溪沙·七夕
作者：何慧生
朝代：清

帘捲西风月似钩。数声征雁度妆楼。身如弱柳岂禁愁。几片轻云犹带雨，半庭黄叶乍惊秋。画屏闲倚望牵牛。
浪淘沙·寄外
作者：何慧生
朝代：清

微雨打扁舟。天气初秋。最难为客五更头。回首家园何处也，梦绕秦楼。倚枕听江流。雁唳芦洲。离情如水几时休。谁似鸳鸯沧海上，不解离愁。
浪淘沙·思亲
作者：何慧生
朝代：清

红叶满青山。雨后生寒。数声征雁度乡关。客路长途多少泪，罗袖难干。衰草惭阑珊。离思千般。浮云出岫几时还。凭仗西风吹恨去，莫在眉湾。
采桑子
作者：何慧生
朝代：清

夜来几阵催花雨，滴尽春愁。织尽离愁。红烛随人也泪流。闷挑锦字肠空断，欲寄还休。悔觅封侯。柳色盈盈绿映楼。
青玉案
作者：何慧生
朝代：清

垂杨无计留君驻。尽目送、班骓去。倚剑天涯偏岁暮。骊歌一曲，伤心南浦，明日知何处。人间只有情难诉。梦里关山断肠路。最是云屏添别绪。银缸四壁，夜来风月，省识相思苦。
冬夜睡起作
作者：何承道
朝代：清

茜纱隔子护红蛮，栩栩游仙梦乍还。满院严霜催市柝，一帘寒色上屏山。重温茗碗都成趣，微拨薰炉尽著閒。便听檐铃语长夜，静中清福几曾悭。
南园看荷花作
作者：何承道
朝代：清

静练涵虚光，赪霞散奇绚。繁葩竟何力，矫此炎威煽。逶迤映华馆，窈窕移清宴。污黦岂独殊，高怀亮谁见。世人贵稀得，纷晻神先倦。鳞鳞秋水间，凉红坐疏贱。微波亦何托，孤香若为恋。尽日对方池，逍遥欲忘膳。却怜西商急，转幸孤赏先。怜赏难自任，遐心滞閒院。
杂感
作者：何承道
朝代：清

何人开府海南偏，鹿耳秋潮画角悬。雄镇自堪威绝徼，大臣自古制中权。青冥片月鸡笼塞，白发孤藩马革年。旧是武皇开辟地，此行急为策安边。
水宿怀赞君先生
作者：何承道
朝代：清

推篷落残月，津鼓响初沈。斜汉澹微碧，澄川生夕阴。华年同寂寞，遥夜忆徽音。坐对沧江色，萧然禽向心。
重游吊黄楼
作者：何承道
朝代：清

荔支香遍古戎州，有客轻维一叶舟。如此溪山谁管领，夕阳重上吊黄楼。
挽曾国藩联
作者：何敦五
朝代：清
体裁：联

真儒事业今无匹；大匠裁成我最庸。
挽曾纪泽联
作者：何敬中
朝代：清
体裁：联

屈指推海内宏材，秉绝域节，读重译书，异时艰钜纷乘，惟公是赖；伤心怀旅中绪纶，商宣谋策，订樽酒欢，此日音容遽杳，令我安归？
倦寻芳·冬日阳朔道中
作者：何文敏
朝代：清

巨灵乍擘，暗水中分，千岩断碧。似雨还晴，深处欲迷天日。古木风吹山鬼啸，寒潭月落鲛人泣。最难禁，舣孤舟夜半，怒涛荡魄。漫回首，江南春晓，近浦红凝，遥岫翠滴。锦舫花骢，游遍莺郊燕陌。客枕惊残乡国梦，蓬窗愁谱关山笛。任荒寒，作浓阴，瘴烟如滴。
彭蠡遇风
作者：何文明
朝代：清

黄气惨惨风势恶，云如坏山势将落。江㹠水面作人立，纷飞鹙鸧与鹳鹤。巨舰真如夹两龙，飞翔之势欲凌空。顾盼两岸目为眩，银涛雪浪相撞舂。我时凭舷事小酌，破浪乘风真足乐。坐客惕息指我痴，公等不痴欲何作。
彭蠡遇风
作者：何文明
朝代：清
体裁：古风

黄气惨惨风势恶，云如坏山势将落。江豚水面作人立，纷飞鹙鸧与鹳鹤。巨舰真如夹两龙，飞翔之势欲凌空。顾盼两岸目为眩，银涛雪浪相撞舂。我时凭舷事小酌，破浪乘风真足乐。坐客惕息指我痴，公等不痴欲何作。
泊饶州
作者：何文明
朝代：清

片席入空明，危樯薄暮停。城环三面水，湖浸一天星。葭苇摇烟碧，鱼龙吹浪腥。一身凫泛泛，沽酒醉还醒。
雨后小园散步
作者：何文明
朝代：清

残滴收檐牙，㶁㶁雷犹怒。炊烟遮山起，倦翮遗响度。乱云飘破絮，薄者乃若雾。蛁蟟嘒纤柯，螮蝀横薄暮。叶色翠于染，蛩语繁如诉。林罅逗微凉，清气弥衣屦。触处皆成赏，独立如有悟。何人抒幽怀，吟声出深树。
再集永宇溪庄
作者：何文焕
朝代：清

重游惬幽赏，首夏绿阴新。日月不可驻，风光殊悦人。丝桐发逸响，兴洽对金樽。窗静众香吐，树深百鸟喧。流云多故态，闲旷夙所珍。逍遥望千古，一笑付清言。
大石屋
作者：何文焕
朝代：清

结构高岩上，凌虚别有天。漫将山作屋，还就石为山。树色森遐坂，风声咽细泉。下方人不见，占断白云边。
秋山行旅
作者：何文焕
朝代：清

西风下木叶，萧萧湘水波。空山黯秋色，肃肃鸿雁过。渺邈思帝子，羁人发长歌。徊徨骇岩壑，烟光晕薜萝。
秋日有怀王修竹志熙
作者：何文焕
朝代：清

名士今谁数，风流王子猷。一时文水别，八月武林游。虚馆绿阴晚，高原红树秋。何能忽相见，云远思悠悠。
鸳鸯湖杂咏
作者：何文焕
朝代：清

村深午后不闻鸡，时有幽禽隔树啼。问著春光何处好，胭脂桥在望吴西。船似飞凫掠断矶，屋如蜗壳掩寒扉。九斤潭下秋波阔，七里桥边春水肥。
鸳鸯湖杂咏·其一
作者：何文焕
朝代：清

村深午后不闻鸡，时有幽禽隔树啼。问著春光何处好，胭脂桥在望吴西。
鸳鸯湖杂咏·其二
作者：何文焕
朝代：清

船似飞凫掠断矶，屋如蜗壳掩寒扉。九斤潭下秋波阔，七里桥边春水肥。
淡水溪渡
作者：何昌藩
朝代：清

长堤柳亸覆江浔，一叶轻盈载绿阴。髣髴青来疑雨意，依稀影破荡波金。扣舷自唱无聊曲，解缆谁知不系心。且与沙鸥随上下，横吹短笛起龙吟。
入峡
作者：何明礼
朝代：清

夔门穿一线，怪石插流横。峰自云中出，舟从地底行。乱猿昏月色，残叶冷江声。神女知何处，时时雨尚生。
挽彭玉麟联
作者：何显斌
朝代：清
体裁：联

东阁再窥难，摇落梅花伤知己；西湖无恙在，寂寥风月属何人。
古树道中登山绝顶望西南诸峰
作者：何曰愈
朝代：清

嶕峣摩苍天，万壑泻激濑。古木猿狖啼，阴崖鬼神会。四顾何茫茫，始讶坤舆大。群山皆俯伏，迤逦如积块。侧听河汉流，俯视飞鸟背。举手扪日车，乃知天在外。常恐地维薄，兼愁星辰碍。更喜西南峰，巘崿逞奇怪。森然芒角出，罗列悉下拜。云海荡心胸，天风吹衣带。览兹销烦忧，下山日正亥。
夏日题署斋壁
作者：何曰愈
朝代：清

垫角乌巾紫葛衫，不妨狂客署头衔。十年射鸭称中隐，五亩蹲鸱饱老馋。兴到援琴弹古调，时还拄笏上层岩。东园种得半畦菊，野苋芜莱手自芟。
晚过慧师
作者：何曰愈
朝代：清

慧公栖隐处，结屋白云巅。门冷无过客，山空闻暮蝉。烹茶扫落叶，接竹引流泉。乘月来相访，冲残半岭烟。
清平桥联
作者：何松
朝代：清
体裁：联

两岸楼台，高卷筠帘邀月入；一河船舫，轻摇兰棹载花来。
清平桥联
作者：何松
朝代：清
体裁：联

风月常新，共上斯楼聊纵目；烟波无际，须知有岸可回头。
岁晚漫作
作者：何林
朝代：清

索居五度雪来时，一片羁愁祇独知。岁暮却同人易老，花飞常与客俱迟。长安曙景疑先到，十载风光晦欲追。零落栖迟空被酒，缓歌长短不胜悲。
感旧
作者：何林
朝代：清

襄阳大堤水，出自汉中来。上经麋子国，下达沔阳隈。合流为江汉，晴川在其涯。大堤女儿全胜花，中间合沓万人家。我年少壮曾来此，丧乱经过空叹嗟。复闻江汉纪南荒，昭丘弓剑徒埋藏。楚王宫内纤腰女，景屈公家多国良。只今弥望东流水，莫为江鱼厌武昌。
戏台联
作者：何某
朝代：清
体裁：联

何人解洗筝琶陋；若辈能逃粉墨缘。
□友人劝饮四首
作者：何栻
朝代：清

意气狂如虎，尊罍入手乾。经营千日醉，抵当十年寒。明月随呼到，名花放量看。开筵谈往迹，回首有馀欢。吴苑花如绣，秦淮水亦香。断虹移画舫，飞鹤堕遥觞。风雨开吟社，乾坤拓醉乡。岂知行乐地，一例变沧桑。少年情有寄，往事梦无痕。鬓短新丝续，心灰宿火温。沙虫身未化，云□□犹奔。时有高阳客，频来倒一尊。箭括年□速，桃符世事新。齿牙频脱落，肝胆尚轮囷。笑浅蛾眉月，愁深马足尘。何时除痼疾，醉卧大江滨。
□友人劝饮四首·其一
作者：何栻
朝代：清

意气狂如虎，尊罍入手乾。经营千日醉，抵当十年寒。明月随呼到，名花放量看。开筵谈往迹，回首有馀欢。
□友人劝饮四首·其三
作者：何栻
朝代：清

少年情有寄，往事梦无痕。鬓短新丝续，心灰宿火温。沙虫身未化，云□□犹奔。时有高阳客，频来倒一尊。
□友人劝饮四首·其二
作者：何栻
朝代：清

吴苑花如绣，秦淮水亦香。断虹移画舫，飞鹤堕遥觞。风雨开吟社，乾坤拓醉乡。岂知行乐地，一例变沧桑。
□友人劝饮四首·其四
作者：何栻
朝代：清

箭括年□速，桃符世事新。齿牙频脱落，肝胆尚轮囷。笑浅蛾眉月，愁深马足尘。何时除痼疾，醉卧大江滨。
与祥子占郎中山中閒步
作者：何栻
朝代：清

空山新过雨，草木吐幽香。苔石留斑厚，松溪泻绿长。人宜三伏住，天与十分凉。共爱无尘地，徘徊待月光。
为内兄薛森书写竹
作者：何栻
朝代：清

有田不归归无田，操竿乞食仍年年。长安米贵侏儒哭，帝前笑倒东方朔。五秋饱吃霜风寒，故山老却青琅玕。山中有我读书屋，归去读书饥亦足。
乙卯六月四日抵里志喜
作者：何栻
朝代：清

一去乡关十七年，归来闾巷尚依然。欢声迎路如雷动，笑面生辉比月圆。牙节双持谁复羡，腰缠万贯我能捐。最难八十慈亲健，喜著朝衣舞膝前。
九月十二日，赵次侯见招，及钱仲谦吴冠英李申兰汪友梅吴肖陶同游虞山。晚归饮仲谦墨园，赋次以记
作者：何栻
朝代：清

一峰迎我来，一峰招我去。白云扶我行，屐齿留不住。初游破山寺，心證唐贤句。通幽开曲径，花木纷遮护。迤逦入三峰，深秀渐披露。既作山中游，欲尽山中趣。万绿莽如海，中有蛛丝路。竹泉清可濯，苔石滑难步。直立千岁藤，横卧六朝树。松杉间枫楠，坚老不受蠹。大才多沈沦，长身极骄倨。树争滕薛长，花挟邢尹妒。芙蓉媚新客，嫣红烂无数。小憩息腰脚，愧我济胜具。豪哉赵公子，人得江山助。为山作主人，约客忘世故。肉食厌腥膻，行厨荐蔬茹。相当好天日，无风复无雾。登楼纵遐瞩，指点互告语。巫相及齐女，约略有遗墓。山川不能言，何暇事考据？屯兵矗石垒，传是张王戌。僭窃安足道，无使吾耳污。灵境无尽藏，一一要目遇。失奇防后悔，买勇竞前赴。同行六七人，筋骨各坚固。赴山如赴敌，一往气犹怒。崭石辟剑门，万劫僵不仆。闯如奇鬼阚，缈若飞仙驻。踞虎欲跳荡，蟠虬俨回互。玲珑片片碎，臃肿涂涂附。将斧凿劖岩，盘古手自厝。徘徊倚剑立，兹山最奇处。相去无百里，此来方一顾。落日赭湖水，惜哉天易暮。篮舆颇轻健，截竹仿筚簬。舆人量肥瘠，只愁坐者错。山行更水行，扁舟问归渡。今宵当痛饮，馀兴尽倾吐。入门酒正沸，班席镫已炷。主客谈杭州，湖山起人慕。行将道浙江，蜡屐吾其庶。名山无大小，曲折名乃著。扪萝从此始，啖蔗安能遽。正如学佛人，由渐而入悟。吾身犹病梨，况抱烟霞痼。异日挂冠回，邻山足园圃。无嫌俗更俗，将卜寓公寓。佳处留茅庵，山灵不吾拒。
书昌谷集后四章
作者：何栻
朝代：清

天矫赤虬子，飞下天之衢。帝成白玉楼，手板来传呼。始知天上人，不读人间书。神仙不可学，学之使人愚。含冲抱元寂，坐令神智枯。班班香案吏，中有才人无？才人必生天，渊云在何许。况闻长庚星，骑鲸归紫府。璀璨梦中笔，岂无一花吐。仙才不如鬼，何不学鬼语。茫茫造化功，留与后来补。捉笔蘸天池，墨花散秋雨。长吉善诗歌，作记非其才。文章蜕仙骨，或者新胚胎。咄哉叶律郎，上界何官阶。天上葬神仙，不知今几回。罡风扫河汉，下有昆明灰。何不乞长寿，还向人间来。天上无蓝田，如何种白玉。帝居何有楼，何土亦何木。神灵葆清虚，何为侈华缛。我欲古仙人，烧汞传丹箓。踏天割云根，鳞鳞铸金屋。今朝望月圃，但见秋雯绿。
书昌谷集后四章·其一
作者：何栻
朝代：清

天矫赤虬子，飞下天之衢。帝成白玉楼，手板来传呼。始知天上人，不读人间书。神仙不可学，学之使人愚。含冲抱元寂，坐令神智枯。班班香案吏，中有才人无？
书昌谷集后四章·其三
作者：何栻
朝代：清

长吉善诗歌，作记非其才。文章蜕仙骨，或者新胚胎。咄哉叶律郎，上界何官阶。天上葬神仙，不知今几回。罡风扫河汉，下有昆明灰。何不乞长寿，还向人间来。
书昌谷集后四章·其二
作者：何栻
朝代：清

才人必生天，渊云在何许。况闻长庚星，骑鲸归紫府。璀璨梦中笔，岂无一花吐。仙才不如鬼，何不学鬼语。茫茫造化功，留与后来补。捉笔蘸天池，墨花散秋雨。
书昌谷集后四章·其四
作者：何栻
朝代：清

天上无蓝田，如何种白玉。帝居何有楼，何土亦何木。神灵葆清虚，何为侈华缛。我欲古仙人，烧汞传丹箓。踏天割云根，鳞鳞铸金屋。今朝望月圃，但见秋雯绿。
于役易州作四首
作者：何栻
朝代：清

垂杨如海起风烟，渺瀰春光绿上天。绕袖黏鞍飞絮活，随他漂泊十三年。萼跗衔接绿芙蓉，花一重兼叶一重。不落寻常青鸟格，万山回抱一支龙。肃肃长松护翠微，排当成列绕成围。山岚夜作秋淘涌，十万髯龙怒欲飞。买山愿学蜘蛛隐，饮水甘为蚯蚓廉。桂蠹蓼虫生有性，只宜辛苦不宜甜。
于役易州作四首·其一
作者：何栻
朝代：清

垂杨如海起风烟，渺瀰春光绿上天。绕袖黏鞍飞絮活，随他漂泊十三年。
于役易州作四首·其三
作者：何栻
朝代：清

肃肃长松护翠微，排当成列绕成围。山岚夜作秋淘涌，十万髯龙怒欲飞。
于役易州作四首·其二
作者：何栻
朝代：清

萼跗衔接绿芙蓉，花一重兼叶一重。不落寻常青鸟格，万山回抱一支龙。
于役易州作四首·其四
作者：何栻
朝代：清

买山愿学蜘蛛隐，饮水甘为蚯蚓廉。桂蠹蓼虫生有性，只宜辛苦不宜甜。
出山海关
作者：何栻
朝代：清

侯吏峨冠识使星，前驱安稳出重扃。石头踞虎蒙沙赤，山脉分龙入海青。堑土仅通盘马路，潴泉谁试养鱼经。古来天险君休问，不独街亭与井陉。
半亩园且观亭联
作者：何栻
朝代：清
体裁：联

高处星云归一览；闲时风月胜三休。
半亩园如愿亭联
作者：何栻
朝代：清
体裁：联

一肩风月谁担去；六面湖山自拥来。
半亩园守砚传经莳花种树之室联
作者：何栻
朝代：清
体裁：联

因树为庐花当壁；得书如产砚犹田。
半亩园是亦楼联
作者：何栻
朝代：清
体裁：联

花香扑座浓于麝；树隙营巢拙似鸠。
半亩园梅厂鹤寮联
作者：何栻
朝代：清
体裁：联

放出一头真得地；养成六翮便冲天。
半亩园结岁寒馆联
作者：何栻
朝代：清
体裁：联

三升椒雨祛寒捷；一榻梨云入梦香。
半亩园联
作者：何栻
朝代：清
体裁：联

花明树暗全依水；地少人多半借山。
半亩园诗瓢联
作者：何栻
朝代：清
体裁：联

隐居欲起三层阁；蒙叟先开五石尊。
半亩园负暄亭联
作者：何栻
朝代：清
体裁：联

支颐独引看山兴；曝背闲听击壤歌。
半亩园鄱西草堂联
作者：何栻
朝代：清
体裁：联

鄱水东来争此土；吴城南望爱吾庐。
同年生馀杭邵蕙西乞假归省，濒行索诗，得五律四章
作者：何栻
朝代：清

同是天涯客，君归我不归。睽离三载久，落拓一官微。禁籞随班入，家山与梦违。秋风吹祖帐，握手更依依。北来陪鲤对，南望念乌慈。乞米贫何补，离家梦不知。愁多惟有酒，兴尽却无诗。寸草心常在，成名重系思。当年誇秘阁，今日薄閒曹。羡尔曾鳌顶，嗤予亦凤毛。头衔先粉署，骨相称宫袍。各有淩云气，登天敢畏高。客路三千外，亲年六十馀。有家归不得，相送意何如。视草辞华省，看花奉板舆。嵇生莫疏懒，时事正相于。
同年生馀杭邵蕙西乞假归省，濒行索诗，得五律四章·其一
作者：何栻
朝代：清

同是天涯客，君归我不归。睽离三载久，落拓一官微。禁籞随班入，家山与梦违。秋风吹祖帐，握手更依依。
同年生馀杭邵蕙西乞假归省，濒行索诗，得五律四章·其三
作者：何栻
朝代：清

当年誇秘阁，今日薄閒曹。羡尔曾鳌顶，嗤予亦凤毛。头衔先粉署，骨相称宫袍。各有淩云气，登天敢畏高。
同年生馀杭邵蕙西乞假归省，濒行索诗，得五律四章·其二
作者：何栻
朝代：清

北来陪鲤对，南望念乌慈。乞米贫何补，离家梦不知。愁多惟有酒，兴尽却无诗。寸草心常在，成名重系思。
同年生馀杭邵蕙西乞假归省，濒行索诗，得五律四章·其四
作者：何栻
朝代：清

客路三千外，亲年六十馀。有家归不得，相送意何如。视草辞华省，看花奉板舆。嵇生莫疏懒，时事正相于。
吴大云帆济沧海图
作者：何栻
朝代：清

我昔乘海槎，欲上蓬莱峰。天风忽引去，误入牛女宫。天孙遗我支机石，笑语黄姑款生客。低头却指三神山，但见濛濛云气白。虚无宫阙金银台，下有弱水空潆洄。身无羽翼不飞度，世人谓我非仙才。东方肯受群儿笑，鹤骨嶙峋自成傲。今我已从天上来，那信飞仙修不到。少篯洗髓湔尘凡，灵符偷诵声喃喃。呼来一片云，裁为千尺帆。君但扬帆君莫误，径欲乘风向何处。忆得同时学道人，独立瀛州久延伫。玻瓈水，琼瑶路，我来鼓枻送君去，天上神仙本无数。
周缦云侍御得督师辅臣史可法章八字牙印属作长歌
作者：何栻
朝代：清

劫火狂烧天柱毁，玉石同时荡如洗。方寸牙章坚乃尔，神呵鬼护独留此。上有孤忠名与氏，堂堂督师辅臣史。身丁百六屹然峙，信国再生天所使。兵间特立中流砥，走札飞符招虎兕。手判龙蛇存者几，好事千金搜一纸。此印晶荧著纸尾，灵爽式凭疑可企。当时将相纷蜩蚁，雕金凿银绾青紫。狮纽螭盘斗华侈，后人入手挥不视。投之水火犹敝屣，人物天渊安足齿。梅花假葬衣冠耳，不随玉札埋泥滓。胜国迄今几甲子，辗转流入南都市。篆文黤黪蜡光死，踞虎吞声怒裂眦。周君得之色然喜，祓濯频呼五香水。照眼烂如虹电起，八字重于秦汉玺。肃衣再拜陈之几，招我同观作诗纪。附骥以传真幸矣。
回都志喜二首
作者：何栻
朝代：清

扶病长征药少功，支离容易到辽东。眼光不觉漫天黑，心血无端噀地红。从此胸中无宿物，几将身后累诸公。凤城已分飞难返，今日生还与梦同。寓园草木已回牙，生意蓬然客到家。乍脱沈疴如释缚，暂容休沐当悬车。墨朱出入閒双管，红绿高低品万花。行药莫嫌腰脚耎，胜于病榻卧天涯。
回都志喜二首·其一
作者：何栻
朝代：清

扶病长征药少功，支离容易到辽东。眼光不觉漫天黑，心血无端噀地红。从此胸中无宿物，几将身后累诸公。凤城已分飞难返，今日生还与梦同。
回都志喜二首·其二
作者：何栻
朝代：清

寓园草木已回牙，生意蓬然客到家。乍脱沈疴如释缚，暂容休沐当悬车。墨朱出入閒双管，红绿高低品万花。行药莫嫌腰脚耎，胜于病榻卧天涯。
圆明园应直四首
作者：何栻
朝代：清

苑墙西畔月犹明，禁鼓虾蟆逼四更。不为鸡人催起早，六街一道马蹄声。微风吹活水中云，水气侵衣百和熏。野鹭閒鸥无处著，飞来鹓凤各成群。双湖如镜净无尘，但觉湖光绕画轮。自是恩波分太液，柳枝莲叶也精神。裀冯扶梦坐珑玲，转毂如雷困未醒。回望石铺三十里，西山一抹隔城青。
圆明园应直四首·其一
作者：何栻
朝代：清

苑墙西畔月犹明，禁鼓虾蟆逼四更。不为鸡人催起早，六街一道马蹄声。
圆明园应直四首·其三
作者：何栻
朝代：清

双湖如镜净无尘，但觉湖光绕画轮。自是恩波分太液，柳枝莲叶也精神。
圆明园应直四首·其二
作者：何栻
朝代：清

微风吹活水中云，水气侵衣百和熏。野鹭閒鸥无处著，飞来鹓凤各成群。
圆明园应直四首·其四
作者：何栻
朝代：清

裀冯扶梦坐珑玲，转毂如雷困未醒。回望石铺三十里，西山一抹隔城青。
圯桥
作者：何栻
朝代：清

一击仓皇中副车，少年意气太粗疏。通灵独有能言石，历劫犹存未燬书。千古韬铃今阙佚，五更风露我踟躇。往来不见飞凫落，留意桥边野老居。
坎窞行
作者：何栻
朝代：清

石荦确，车冬昽，车声石声在水中。左谾右豅，前窿后穹。一蹶恐触头颅红，整襟凭轼呼从容。天不知东与西，地不知高与低，人不知寒与饥。但见雨索索，云迷迷，风声怒噎妃呼豨。我乃不知水神为俞儿，山鬼为冰夷。鬼神颠倒纷儿嬉，江湖满地走蛟蜃，我独踽踽而栖栖。一尺水，一尺泥，人没两骭，马没四蹄。居我乎无屋，行我乎无蹊。使我车如舟，胡不篷与索。使我马如龙，胡不鳞与角。我心如辘轳，我身如桎梏。我行西北却遇东南风，可惜我无羽翼听天缚。天乎天乎无太酷，黄河之水不受天约束。潴我田畴，荡我城廓。万灶如萍泛榱桷，？室鳞堂占民屋。大鳖长鳅餍人肉，安得钱塘铁弩三千镞，一彀要令三舍缩。哀此灾黎谁所牧，百有一存无食宿。天既不能雨金复雨粟，俯视仳㒧同一哭，此雨涔涔泪飞落。古人有言为我告，吉凶同患先忧而后乐。我书不为苍生读，焉用钜篇细字撑腰腹。何计为天苏怨毒，斯民之孽谁之福，谁欤安坐支天禄。噫嘻乎，箕卷舌，铛折足，而我车轮忽生角。
坎窞行
作者：何栻
朝代：清
体裁：古风

石荦确，车冬昽，车声石声在水中。左谾右豅，前窿后穹。一蹶恐触头颅红，整襟凭轼呼从容。天不知东与西，地不知高与低，人不知寒与饥。但见雨索索，云迷迷，风声怒噎妃呼豨。我乃不知水神为俞儿，山鬼为冰夷。鬼神颠倒纷儿嬉，江湖满地走蛟蜃，我独踽踽而栖栖。一尺水，一尺泥，人没两骭，马没四蹄。居我乎无屋，行我乎无蹊。使我车如舟，胡不篷与索。使我马如龙，胡不鳞与角。我心如辘轳，我身如桎梏。我行西北却遇东南风，可惜我无羽翼听天缚。天乎天乎无太酷，黄河之水不受天约束。潴我田畴，荡我城廓。万灶如萍泛榱桷，�室鳞堂占民屋。大鳖长鰌餍人肉，安得钱塘铁弩三千镞，一彀要令三舍缩。哀此灾黎谁所牧，百有一存无食宿。天既不能雨金复雨粟，俯视仳俪同一哭，此雨涔涔泪飞落。古人有言为我告，吉凶同患先忧而后乐。我书不为苍生读，焉用钜篇细字撑腰腹。何计为天苏怨毒，斯民之孽谁之福，谁欤安坐支天禄。噫嘻乎，箕卷舌，铛折足，而我车轮忽生角。
大风招严藕村孝廉同年生马谷生袁厚安两舍人
作者：何栻
朝代：清

惊砂挟风夺路走，行路少年纷老丑。有面浑无耳鼻口，天半飞来千培塿。盘古之尘一抖擞，此尘乃有万劫寿。而我蜉蝣争不朽，有虫寄居邻左右。门外寒多键枢纽，冻鹰瑟缩不出首。疹粟如星布跟肘，一尊一炉自消受。君能出门我有酒，与君一石我一斗。吹气为春惊户牖，暖入华胥放花柳。此友此游惟我有，我醉不知君醒否？
天女散花图
作者：何栻
朝代：清

禅和守枯寂，学佛舛门径。自我有眼鼻，即与色香竞。不随欢喜缘，安得清净境。天女来何从，空中立脚定。临风一指挥，花起因风迅。一花初回翔，千花相掩映。千花如一花，花花见佛性。有花是因缘，无花乃究竟。眼鼻于色香，如影在明镜。又如月在水，如寄亦如赠。如是现身说，若为点头听。
宿前所
作者：何栻
朝代：清

吸雪喷沙夜半风，围炉矮屋耐冬烘。浊泉注茗涵深碧，冻蜡垂花迸小红。边气横生刁斗外，海声直落枕函中。经旬扶病瞢腾过，已在榆林绝塞东。
宿桃家屯
作者：何栻
朝代：清

不能知肉味，岂但食无鱼。畦韭充新馔，江莼忆故庐。十年随宦辙，三月断家书。卧听南飞雁，翩翩我不如。
寄内二首
作者：何栻
朝代：清

官如傀儡听牵丝，乘传东征未可辞。千里行旌随雪远，一时别绪似云痴。病情深浅劳相忆，客况温凉要自知。恰记临行频劝我，江山虽好莫吟诗。吹嘘不觉气如烟，砭骨风严雪后天。棱角森然冰踏裂，轮蹄弛矣铁磨穿。九回肠与山同曲，一片心如月正悬。寒入被池疑泼水，长宵多分不成眠。
寄内二首·其一
作者：何栻
朝代：清

官如傀儡听牵丝，乘传东征未可辞。千里行旌随雪远，一时别绪似云痴。病情深浅劳相忆，客况温凉要自知。恰记临行频劝我，江山虽好莫吟诗。
寄内二首·其二
作者：何栻
朝代：清

吹嘘不觉气如烟，砭骨风严雪后天。棱角森然冰踏裂，轮蹄弛矣铁磨穿。九回肠与山同曲，一片心如月正悬。寒入被池疑泼水，长宵多分不成眠。
平山堂题襟馆
作者：何栻
朝代：清
体裁：联

当年多士登楼，追陪雅集，溯渔洋修禊，宾谷题襟，招来济济英髦，翰墨壮江山之色，繄玉钩芳草，绿蘸歌衫，金带名花，香霏砚席，扬华摛藻，至今传宏奖风流，贤使君提唱骚坛，谁堪梅阁联诗，芜城续赋；此日有人骑鹤，烂漫燕游，怅文选楼空，蕃厘观屺，阅尽茫茫浩劫，园林剩瓦砾之场，祗桥畔吹箫，二分月古，湾头打桨，十里春深，补柳栽桑，渐次庆升平景象，大都会搜寻胜概，我欲雷塘泛酒，蜀井评泉。
戊戌上元日计偕北上赋此
作者：何栻
朝代：清

唱起骊驹送别声，梅花明月满江城。云山莫复回头望，尘海从今放胆行。铸我有炉凭造化，牵人如线是功名。本来身世同棋局，此日初开第一枰。
戊辰五月湘乡师自江巡海回谒见后读所赠吴君南屏诗因次原韵
作者：何栻
朝代：清

裸虫坠地纷如筛，春花烂漫秋叶摧。遭逢各自有枯菀，因果谁能知去来。朝阳苒苒没细柳，劫火茫茫焚大槐。惊轮走坂失䩭控，破舟迎浪随掀豗。一身百险历未尽，五角六张行辄乖。祥金在冶忽自跃，真玉经火终难灰。蜥蜴何时致云族，鶢鶋无路逃风灾。归来踪迹寄淮海，坐看勋业归伊莱。三千丈发瘁此老，五百道乳降诸孩。德水功山两渟峙，水无蛟鳄山无豺。绿野优游未容尔，黄魔窥伺胡为哉。如臂使指自联络，以心置腹何嫌猜。截海能令蠡舟断，支天不忧鳌柱隤。运筹兼采鹿毛寿，恤士更旌羊角哀。腕力千钧荡群碎，心光四照蠲纤霾。借人牙慧从不惜，怜我鬓从如此皑。牛心屡送仲宣炙，鹊尾频掉陈思杯。参苓入笼有素蓄，桃李傍门相次开。阳春妪物不责报，阴德自合封于邰。
戊辰五月湘乡师自江巡海回谒见后读所赠吴君南屏诗因次原韵
作者：何栻
朝代：清
体裁：古风

裸虫坠地纷如筛，春花烂漫秋叶摧。遭逢各自有枯菀，因果谁能知去来。朝阳苒苒没细柳，劫火茫茫焚大槐。惊轮走坂失羁控，破舟迎浪随掀豗。一身百险历未尽，五角六张行辄乖。祥金在冶忽自跃，真玉经火终难灰。蜥蜴何时致云族，鶢鶋无路逃风灾。归来踪迹寄淮海，坐看勋业归伊莱。三千丈发瘁此老，五百道乳降诸孩。德水功山两渟峙，水无蛟鳄山无豺。绿野优游未容尔，黄魔窥伺胡为哉。如臂使指自联络，以心置腹何嫌猜。截海能令蠡舟断，支天不忧鳌柱隤。运筹兼采鹿毛寿，恤士更旌羊角哀。腕力千钧荡群碎，心光四照蠲纤霾。借人牙慧从不惜，怜我鬓从如此皑。牛心屡送仲宣炙，鹊尾频掉陈思杯。参苓入笼有素蓄，桃李傍门相次开。阳春妪物不责报，阴德自合封于邰。
戏马台
作者：何栻
朝代：清

百战功名争一胜，两戒河山争一姓。登场戏士互输赢，得马失马谁能定。乌骓游戏彭城下，报主一心坚不舍。气数催人各上台，臣民易主浑如马。项王戏马忽见颠，宋王戏马骑登天。鱼龙曼衍天犹戏，安石争墩痴可怜。
拟绝命词十二首
作者：何栻
朝代：清

前生缘孽应偿毕，末路英雄自断难。主眷亲恩无报答，九原回首祝平安！我愧妻孥死已迟，丈夫原不为情痴。一门忠烈人间少，地下无□慰语时。死有馀辜岂为名，衰亲弱女负恩情。平生结客输肝胆，谁是真交范巨卿。荒硖累累奇九棺，一寒至此索归难。人如傀儡凭天弄，何苦登场作好官。糠秕功名是素怀，治贫有药便归来。谁知黑劫三生定，竟与青山一例埋。酬知无地悔生迟，生有微才不遇时。蚕在茧中安得脱，问蚕谁教汝抽丝？天生佳偶世无多，修到神仙易惹魔。白首同归无此分，廿年行乐悔蹉跎。感恩知己信兼之，无以为情但献诗。吏有廉能当宝护，兵无奇正在坚持。合围分拒力难兼，邻郡无端忽解严。从此镃基都弃尽，岂惟宝塔不成尖。鬼神荒忽祝无灵，谁见天公侧耳听。死作阎罗吾自可，更将馀怒鼓雷霆。盱江呜咽与人同，血泪成冰水亦红。无可奈何翻一笑，天心从古赚英雄。呼天自作不平鸣，谁料天心更不平。忠孝尽教磨折死，自然枭境会孳生。
拟绝命词十二首·其一
作者：何栻
朝代：清

前生缘孽应偿毕，末路英雄自断难。主眷亲恩无报答，九原回首祝平安！
拟绝命词十二首·其七
作者：何栻
朝代：清

天生佳偶世无多，修到神仙易惹魔。白首同归无此分，廿年行乐悔蹉跎。
拟绝命词十二首·其三
作者：何栻
朝代：清

死有馀辜岂为名，衰亲弱女负恩情。平生结客输肝胆，谁是真交范巨卿。
拟绝命词十二首·其九
作者：何栻
朝代：清

合围分拒力难兼，邻郡无端忽解严。从此镃基都弃尽，岂惟宝塔不成尖。
拟绝命词十二首·其二
作者：何栻
朝代：清

我愧妻孥死已迟，丈夫原不为情痴。一门忠烈人间少，地下无□慰语时。
拟绝命词十二首·其五
作者：何栻
朝代：清

糠秕功名是素怀，治贫有药便归来。谁知黑劫三生定，竟与青山一例埋。
拟绝命词十二首·其八
作者：何栻
朝代：清

感恩知己信兼之，无以为情但献诗。吏有廉能当宝护，兵无奇正在坚持。
拟绝命词十二首·其六
作者：何栻
朝代：清

酬知无地悔生迟，生有微才不遇时。蚕在茧中安得脱，问蚕谁教汝抽丝？
拟绝命词十二首·其十
作者：何栻
朝代：清

鬼神荒忽祝无灵，谁见天公侧耳听。死作阎罗吾自可，更将馀怒鼓雷霆。
拟绝命词十二首·其十一
作者：何栻
朝代：清

盱江呜咽与人同，血泪成冰水亦红。无可奈何翻一笑，天心从古赚英雄。
拟绝命词十二首·其十二
作者：何栻
朝代：清

呼天自作不平鸣，谁料天心更不平。忠孝尽教磨折死，自然枭境会孳生。
拟绝命词十二首·其四
作者：何栻
朝代：清

荒硖累累奇九棺，一寒至此索归难。人如傀儡凭天弄，何苦登场作好官。
新泰书壁
作者：何栻
朝代：清

乱山围客路，归梦不分明。乡思随孤枕，雄心对短檠。多情重离别，回首薄功名。催起因车铎，风霜又五更。
晓发半拉门，霜花积厚寸许，征途所鲜也，赋诗以志
作者：何栻
朝代：清

历尽严寒未到家，五更铃铎又登车。双轮碎碾璚瑶路，万木新开霿凇花。不解漫天飞作絮，恰宜覆地净无沙。冷烟忽敛群峰出，东海红蓝涨曙霞。
望芒砀山感汉高帝事
作者：何栻
朝代：清

苍茫云气隐芒砀，逝水功名逐鹿忙。三尺剑非无与敌，一杯羹幸未曾尝。韩彭忍使陈豨误，平勃阴为吕雉防。慷慨歌风两行泪，英雄难免笑郎当。
松山杏山二首
作者：何栻
朝代：清

冰花蹴碎马蹄僵，日薄尘昏旧战场。风挟怒涛驰万虎，石衔残雪卧千羊。驱丁自获天神助，卸甲非关地势强。胜负由来无定局，莫将众寡决兴亡。三重冈陇扼西东，八堡旌旂在眼中。大帅不图成阱虎，小人容易化沙虫。军声尚鼓涛头白，土色疑含战血红。谁信当年全胜地，平原无险众山童。
松山杏山二首·其一
作者：何栻
朝代：清

冰花蹴碎马蹄僵，日薄尘昏旧战场。风挟怒涛驰万虎，石衔残雪卧千羊。驱丁自获天神助，卸甲非关地势强。胜负由来无定局，莫将众寡决兴亡。
松山杏山二首·其二
作者：何栻
朝代：清

三重冈陇扼西东，八堡旌旂在眼中。大帅不图成阱虎，小人容易化沙虫。军声尚鼓涛头白，土色疑含战血红。谁信当年全胜地，平原无险众山童。
梦园叠韵见贻复和
作者：何栻
朝代：清

风波已幸脱横流，坐看惊帆去未休。不羡轩车归蜀道，肯将斗酒博凉州。垂垂倦羽天将暮，切切寒蛩夜已秋。自哂菟裘营未就，搜罗花石伴文游。木有文章水有波，奈何五十已虚过。宫商聒耳元音少，晨夕论心泛语多。佳酿但谋千日醉，曼声莫唱百年歌。良规深感真如我，迥异寻常唯与阿。
梦园叠韵见贻复和·其一
作者：何栻
朝代：清

风波已幸脱横流，坐看惊帆去未休。不羡轩车归蜀道，肯将斗酒博凉州。垂垂倦羽天将暮，切切寒蛩夜已秋。自哂菟裘营未就，搜罗花石伴文游。
梦园叠韵见贻复和·其二
作者：何栻
朝代：清

木有文章水有波，奈何五十已虚过。宫商聒耳元音少，晨夕论心泛语多。佳酿但谋千日醉，曼声莫唱百年歌。良规深感真如我，迥异寻常唯与阿。
汪大买舟载酒，约为承墩之游，遇雨不果
作者：何栻
朝代：清

桃花一笑春风颠，花中疑有天台仙。天台仙子旧相识，契阔红尘二十年。红尘夙负看花债，见花时下元章拜。平生手蜡屐一双，踏破三千花世界。汪伦情比花潭深，沽春不惜双南金。清溪曲曲通香国，桂楫兰桡约放吟。一春三月半风雨，风风雨雨春无主。鸠啼鹧唤不可听，有情终觉天难补。补天何术驻春光，迎春送春飞燕忙。重帘不隔燕来去，胭脂湿染乌衣香。香风吹断香溪路，诗狂久受东皇妒。南阳高士仙缘悭，不敌溪头老渔住。渔舟欸乃自声声，花落如何载酒行。忆花空有寻花梦，终负汪伦一往情。情深聊向诗中说，诗成却奉花神阅。花神寄语劝诸君，相思莫呕奚囊血。
涉柳河沟，渡大淩河，皆辽东险道也，平安经过，诗以志幸三首
作者：何栻
朝代：清

鹤讶今年雪重，马愁明日泥深。一步难于一步，不知天地何心？手版纷投似雨，肩舆飞走如风。到此拖泥带水，不曾饶过王公。积水满坑满谷，飞淩如屋如山。病险还经地险，今朝侥幸生还。
涉柳河沟，渡大淩河，皆辽东险道也，平安经过，诗以志幸三首·其一
作者：何栻
朝代：清

鹤讶今年雪重，马愁明日泥深。一步难于一步，不知天地何心？
涉柳河沟，渡大淩河，皆辽东险道也，平安经过，诗以志幸三首·其三
作者：何栻
朝代：清

积水满坑满谷，飞淩如屋如山。病险还经地险，今朝侥幸生还。
涉柳河沟，渡大淩河，皆辽东险道也，平安经过，诗以志幸三首·其二
作者：何栻
朝代：清

手版纷投似雨，肩舆飞走如风。到此拖泥带水，不曾饶过王公。
清凉山
作者：何栻
朝代：清

苍茫独立翠微亭，眼底岚光绕郭青。松顶云盘飞鹤住，竹丛风啸卧龙醒。买山可惜山无主，拜佛都应佛有灵。坐对莫愁湖水碧，藕花香里一舟停。
渡卢龙
作者：何栻
朝代：清

少年尝透是离愁，弄笔平轻万里侯。奉使何心随博望，退耕久欲效田畴。无情黑水冰生面，已老青山雪满头。不为简书敦促苦，几人乘兴作东游。
渡滦河
作者：何栻
朝代：清

曾无名胜足开襟，载得閒愁比雪深。千里云痴山熟睡，一川风峭水哀吟。严寒早彻儒生骨，宿火全灰仕宦心。亲舍白云望更远，漫随官马度榆林。
游子三首
作者：何栻
朝代：清

游子将远游，仓皇戒行李。庭帏一寸心，已逐轮蹄起。出门未跬步，亲心径千里。道路有时尽，梦想无时已。生女莫远嫁，生儿莫远游。千金购良药，不能医白头。极目吴天云，相思经几秋。谁言向南雁，不为稻粱谋。家有插架书，可惜读未破。饥寒驱我来，安能闭门坐。长安縻斗粟，清节未肯挫。偷嫁不知倡，乞食不如饿。
游子三首·其一
作者：何栻
朝代：清

游子将远游，仓皇戒行李。庭帏一寸心，已逐轮蹄起。出门未跬步，亲心径千里。道路有时尽，梦想无时已。
游子三首·其三
作者：何栻
朝代：清

家有插架书，可惜读未破。饥寒驱我来，安能闭门坐。长安縻斗粟，清节未肯挫。偷嫁不知倡，乞食不如饿。
游子三首·其二
作者：何栻
朝代：清

生女莫远嫁，生儿莫远游。千金购良药，不能医白头。极目吴天云，相思经几秋。谁言向南雁，不为稻粱谋。
游泰宁寺二首
作者：何栻
朝代：清

野树无情碧，山花称意开。水从高岭落，云自别峰回。天地能含蓄，仙灵定往来。人踪不到处，元气尚胚胎。蚁垤千峰矗，蛛丝一径微。风回争路出，云起挟山飞。济胜矜游具，忘劳习化机。不知于役久，鱼鸟渐相依。
游泰宁寺二首·其一
作者：何栻
朝代：清

野树无情碧，山花称意开。水从高岭落，云自别峰回。天地能含蓄，仙灵定往来。人踪不到处，元气尚胚胎。
游泰宁寺二首·其二
作者：何栻
朝代：清

蚁垤千峰矗，蛛丝一径微。风回争路出，云起挟山飞。济胜矜游具，忘劳习化机。不知于役久，鱼鸟渐相依。
燕太子丹墓
作者：何栻
朝代：清

荆卿报知己，太子死社稷。咄哉樊将军，头颅真可惜。事成不成谁得知，祖龙之魄为尔褫。君不见圯桥孺子帝者师，当时乃有博浪椎。
燕太子丹墓·其一
作者：何栻
朝代：清

不到瞢腾不放乾，纵横豪气酒杯宽。醉中便露狂奴态，须要防人冷眼看。
燕子矶
作者：何栻
朝代：清

虎踞龙蟠地，偏容燕子飞。前朝如逝水，终古此危矶。乱石和云坠，遥湍误雪霏。松间危坐久，空翠湿征衣。
琴川即事四首
作者：何栻
朝代：清

五马踟蹰不为罗，惊鸿一瞥问如何？小家碧玉严妆少，大道青楼薄命多。判别薰莸安可误，平章桃李不嫌苛。连斑彩翼随风下，山馆分明似凤窠。蝶媒飞舞四城忙，一斛明珠未易量。醇酒妇人无此愿，色丝女子果谁当。莲花作药心偏苦，芝草无根骨自香。白眼看天天不语，小星三五乍生芒。眼界浮华久已□，□香思乞梦中兰。传词青雀情犹密，听唱黄鸡意渐阑。人可画图原自少，事经阅历始知难。寻花不比寻诗易，真笑鲇鱼上竹竿。照眼花枝别样红，自然抬举要东风。环肥燕瘦无高下，筮短龟长有异同。采访久经劳地主，因缘本自听天公。千金一掷寻常甚，难得双珠落掌中。
琴川即事四首·其一
作者：何栻
朝代：清

五马踟蹰不为罗，惊鸿一瞥问如何？小家碧玉严妆少，大道青楼薄命多。判别薰莸安可误，平章桃李不嫌苛。连斑彩翼随风下，山馆分明似凤窠。
琴川即事四首·其三
作者：何栻
朝代：清

眼界浮华久已□，□香思乞梦中兰。传词青雀情犹密，听唱黄鸡意渐阑。人可画图原自少，事经阅历始知难。寻花不比寻诗易，真笑鲇鱼上竹竿。
琴川即事四首·其二
作者：何栻
朝代：清

蝶媒飞舞四城忙，一斛明珠未易量。醇酒妇人无此愿，色丝女子果谁当。莲花作药心偏苦，芝草无根骨自香。白眼看天天不语，小星三五乍生芒。
琴川即事四首·其四
作者：何栻
朝代：清

照眼花枝别样红，自然抬举要东风。环肥燕瘦无高下，筮短龟长有异同。采访久经劳地主，因缘本自听天公。千金一掷寻常甚，难得双珠落掌中。
种菜歌为郑稼夫作
作者：何栻
朝代：清

田园将芜归去来，欲行不行心徘徊，嗟我肉食非其才。我不能蛴螬聚蠹食半李，蚂蚁分膻钻大槐。充肠亦自足藜藿，糊口何用辞蒿莱。朔来岂屑一囊粟，隗始正慕千金台。安知饮啄已前定，命薄不受天栽培。噫嘻，芸生柢地岂有殊根荄，彼荼此荠谁其主者纷安排。不识我于禄籍注何等，异日饥驱饱卧今日安能猜？今之人兮，但知李叔平翟子威。龙阳洲上藏木奴，鸿却陂中收芋魁。君不见郑馀庆，整顿葫芦治宾篹，薛令之阑干，苜蓿充官斋。仙厨鸾凤乃如此，而我离蔬释屩何为哉。稼夫学稼兼学圃，有田在吴身在鲁。长镵大笠长相左，君自不归归亦许。我昔游姑苏，独倚金阊眺平楚。半州绿水半州山，一寸黄金一寸土。当日荒台纵鹿游，于今列舍争蜂聚。虎邱飒沓涌仙梵，鹤市掀豗閧屠酤。人声如潮沸子午，不习更桑习歌舞。闹处但闻争璞鼠。桔槔那怪有机事，锄锸正愁无隙所。但需负郭二百亩，未要封侯十万户。天悭独不畀区区，人满故难营膴膴。岂知众人所弃君所取，聚族携孥远城府。雄才久蓄计然计，雌伏甘如处女处。求田要作多田翁，治生原为养生主。从监河侯贷升斗，与洞庭君裂土宇。兔园旧册种树篇，鸿宝新书井田谱。蓑衣箬笠长谢东诸侯，琅菜琼蔬待乞西王母。种分白璧何累累，花散黄金亦栩栩。晚菘早韭足誇周，细菌寒匏那羡庾。痴肥蓣菔易生儿，老辣芥姜应共祖。红丁簌簌绽蒌蒿，绿甲森森襁蒿苣。葱挐龙爪蕨舒拳，苋挺狮头茄发乳。青黄碧绿难为名，芼炙烹羹胥听汝。梦酣定不斗羊蔬，客至犹堪侑鸡黍。君不见庾郎食鲑二十七，太常斋期三百五。天茁此徒佐鼎俎，强欲得之天不与。世人饕餮事口腹，口腹未甘心已苦。岁租十县给初筵，日费万钱谋下箸。赌射呼奴解俊牛，过厅命侣推肥羜。传餐新配五侯鲭，置驿远封千里脯。直分膏润丐三彭，自蓄腥昏招二竖。齧肥岂独齿先亡，蕴毒将无脾半腐。嗜好酸咸那可医，性灵淡泊谁能咀。豉香盐白最宜人，饮血茹毛终胜古。养贤何必尽大烹，食淡岂惟为小补。真香融洽留齿牙，元气清虚还脏腑。已办冰壶作佳传，更从玉版参禅语。久含此意何时吐，乐事行将与君赌。候鸟惊人呼九扈，可惜流光去如弩。岂不怀归念终窭，安能缩地师壶公，从此栖山友巢父。谁非沮溺徒，乃与绛灌伍，使我有田可芸门可杜。胡不脱冠为履苴，笔研将来投一炬。吁嗟乎，刍狗文牺何足数，灌园叟，卖菜佣，闭门何地无英雄。君不见邵平锄瓜东门外，杨恽种豆南山中。当时亦复肉五鼎、粟万钟，一跌遂与农夫同。何若留侯辟谷从赤松，不然采芝径蹑东园公。可怜桃梗畏春雨，却忆莼菜惊秋风。身无缰锁谁羁笼，驱之驱之吾欲东。人定不忧天不从，君其圃矣吾其农。
秦淮杂咏八首
作者：何栻
朝代：清

舞榭歌台处处新，水云为界月为邻。平分虎踞龙盘地，半著莺愁燕恼人。镜下芙蓉占及第，门前杨柳解藏春。秋心寄与文波绿，客到清溪唤渡频。金碧楼台绘六朝，祇今秋夕胜春宵。三更灯影摇歌舫，十里脂香腻画桥。甲帐锁云谁梦熟，丁帘钩月总魂销。秦筝赵瑟东西是，小字何从记楚翘。红阑十二记西家，水榭风廊认已差。燕子窥妆频入幕，鹦歌解语惯呼茶。停桡是处迎桃叶，倚枕何人梦榜花。祇为朱颜轻一笑，凉篷镇日弄横斜。花榜泥金署两楹，姑苏字样注分明。能消六代英雄气，漫博三生薄倖名。纨扇争题名士款，琼箫偷送美人声。眼中自分因缘浅，卧听笙歌到五更。卖花人唱夜来香，各自凭阑斗晚妆。何惜挥金徵北部，尽教窥玉倚东墙。轻回响屧迎欢悄，私解明珰送别忙。我有閒情消不得，斜风细雨耐秋凉。绣户迎风彻夜开，柳枝无主绕章台。朝添十斛青螺价，幕烬千条绛蜡灰。蓬梗最怜人老去，桃花应笑我重来。酒酣厌听红牙拍，铁板铜琶唱一回。板桥何处媚香楼，零落桃花扇底秋。月落更无圆缺相，水流不尽古今愁。双鸾学舞羞明镜，五马思归典敝裘。寄语乌衣诸弟子，漫随梁燕踏帘钩。绝代蛾眉淡扫难，衣香鬓影太珊珊。热肠只要黄金买，冷眼难当碧玉看。梦里生涯魂易断，空中色相指谁弹。风流自合推江左，丝竹东山有谢安。
秦淮杂咏八首·其一
作者：何栻
朝代：清

舞榭歌台处处新，水云为界月为邻。平分虎踞龙盘地，半著莺愁燕恼人。镜下芙蓉占及第，门前杨柳解藏春。秋心寄与文波绿，客到清溪唤渡频。
秦淮杂咏八首·其七
作者：何栻
朝代：清

板桥何处媚香楼，零落桃花扇底秋。月落更无圆缺相，水流不尽古今愁。双鸾学舞羞明镜，五马思归典敝裘。寄语乌衣诸弟子，漫随梁燕踏帘钩。
秦淮杂咏八首·其三
作者：何栻
朝代：清

红阑十二记西家，水榭风廊认已差。燕子窥妆频入幕，鹦歌解语惯呼茶。停桡是处迎桃叶，倚枕何人梦榜花。祇为朱颜轻一笑，凉篷镇日弄横斜。
秦淮杂咏八首·其二
作者：何栻
朝代：清

金碧楼台绘六朝，祇今秋夕胜春宵。三更灯影摇歌舫，十里脂香腻画桥。甲帐锁云谁梦熟，丁帘钩月总魂销。秦筝赵瑟东西是，小字何从记楚翘。
秦淮杂咏八首·其五
作者：何栻
朝代：清

卖花人唱夜来香，各自凭阑斗晚妆。何惜挥金徵北部，尽教窥玉倚东墙。轻回响屧迎欢悄，私解明珰送别忙。我有閒情消不得，斜风细雨耐秋凉。
秦淮杂咏八首·其八
作者：何栻
朝代：清

绝代蛾眉淡扫难，衣香鬓影太珊珊。热肠只要黄金买，冷眼难当碧玉看。梦里生涯魂易断，空中色相指谁弹。风流自合推江左，丝竹东山有谢安。
秦淮杂咏八首·其六
作者：何栻
朝代：清

绣户迎风彻夜开，柳枝无主绕章台。朝添十斛青螺价，幕烬千条绛蜡灰。蓬梗最怜人老去，桃花应笑我重来。酒酣厌听红牙拍，铁板铜琶唱一回。
秦淮杂咏八首·其四
作者：何栻
朝代：清

花榜泥金署两楹，姑苏字样注分明。能消六代英雄气，漫博三生薄倖名。纨扇争题名士款，琼箫偷送美人声。眼中自分因缘浅，卧听笙歌到五更。
自题壶园联
作者：何栻
朝代：清
体裁：联

酿五百斛酒，读三十车书，于愿足矣；制十丈大裘，营万间广厦，何日能之。
莫愁湖
作者：何栻
朝代：清

画图依旧写真真，湖上楼台几度新。静与山光清与水，瘦宜秋色淡宜春。南朝那得埋愁地，北里犹多卖笑人。小住却依双海燕，郁金堂里话逡巡。
赠金武祥联
作者：何栻
朝代：清
体裁：联

他日卜邻先有约；此间真趣岂容谈。
赠金武祥联
作者：何栻
朝代：清
体裁：联

身行万里半天下；眼高四海空无人。
越王台
作者：何栻
朝代：清

北望中原开口笑，蛮夷大长无人要。黄屋左纛升台行，聊以自娱称帝号。称尊却在无人处，俊杰要能识时务。逐鹿方思逞霸才，斩蛇无奈拘天数。帝王崛起信有真，成家仲家彼何人。地画百蛮归粤尉，天留五岭避秦民。东有朝鲜西有蜀，南隅割断开新局。壮士翻轻万户侯，书生艳说千金橐。
辽西道中二首
作者：何栻
朝代：清

枕江倚岭起书楼，岂分抛书事远游。著作名山输片席，行藏大海落扁舟。煎膏已惜残麟角，食肉何因羡虎头。今日冲寒二千里，黄沙白雪莽生愁。烽火惊心度岁除，强支羸病赴官书。酣眠安得中山酒，稳坐翻思下泽车。傀儡登场行复尔，胡卢依样问何如。只惭十载潜郎署，报称酬知事事虚。
辽西道中二首·其一
作者：何栻
朝代：清

枕江倚岭起书楼，岂分抛书事远游。著作名山输片席，行藏大海落扁舟。煎膏已惜残麟角，食肉何因羡虎头。今日冲寒二千里，黄沙白雪莽生愁。
辽西道中二首·其二
作者：何栻
朝代：清

烽火惊心度岁除，强支羸病赴官书。酣眠安得中山酒，稳坐翻思下泽车。傀儡登场行复尔，胡卢依样问何如。只惭十载潜郎署，报称酬知事事虚。